Jom Ajar Anak Ke Tandas Berpandukan 10 Cara & Tips Berkesan Ini!

Perkara paling utama untuk cara ajar anak ke tandas adalah terangkan dahulu kepada anak Mama apakah itu buang air besar dan juga buang air kecil, serta apakah pula perbezaan di antara kedua-duanya.
Mama dinasihatkan untuk gunakan cara ajar anak ke tandas yang pertama ini setiap kali Mama menyalin lampin pakai buangnya dan juga semasa memandikan anak-anak.
Bila anak sudah mulai faham kedua-dua perkara ini, lebih mudah untuk Mama teruskan dengan langkah-langkah yang lain.
Di bawah ini, Mama Siti sudah sediakan beberapa panduan untuk Mama ikuti.
Jadi, Mama boleh terus rujuk cara ajar anak ke tands yang berikutnya dengan mempraktikkan langkah-langkah tersebut. Semoga berjaya Mama!
Cara Ajar Anak Ke Tandas Dengan Panduan Lengkap
#1. Bercerita tentang penggunaan tandas

Mama boleh menerangkan kepentingan tandas kepada anak-anak dengan cara yang menyeronokkan. Contohnya, menggunakan buku cerita sebagai alternatif untuk menarik minat anak supaya lebih fokus.
Terdapat banyak buku di pasaran yang boleh Mama belikan untuk mereka. Sebagai cadangan, buku berjudul ‘Potty’ agak sesuai dijadikan pilihan.
Namun terdapat banyak lagi sumber lain yang boleh Mama gunakan. Selain buku, terdapat poster bergambar atau Mama boleh juga menggunakan platform lain seperti carian di internet dan sebagainya.
Apa yang penting, sumber yang digunakan haruslah mudah difahami dan menarik minat anak Mama.
#2. Latihan Praktikal

Cara ini lebih mudah dan berkesan. Mama boleh mengajar anak Mama bagaimana untuk menggunakan tandas dengan membiarkan mereka melihat sendiri apa yang Mama lakukan.
Selepas itu suruh mereka buat perkara sama di hadapan Mama. Yang penting, anak perempuan diajar oleh Mama dan biarkan anak lelaki diajar oleh Papa ya.
#3. Pemerhatian
Kredit gambar : www.verywellfamily.com
Kanak-kanak lebih cenderung meniru aksi atau perbuatan orang terdekat mereka. Selain daripada melalui Mama dan Papa sendiri, Mama boleh sahaja membenarkan saudara terdekat atau rakan karib mereka menggunakan tandas di rumah Mama.
Ini merupakan salah satu cara ajar anak ke tandas yang boleh dipraktikkan. Tetapi, pastikan mereka sama jantina dengan anak Mama dan Mama juga harus berada di situ untuk keselamatan mereka.
#4. Sediakan mangkuk tandas
Kredit gambar : shopee.com.my
Kini, terdapat inovasi dalam penggunaan tandas untuk kanak-kanak. Mama boleh membeli dan melatih anak Mama menggunakan tandas ini sementara mereka faham bagaimana untuk menggunakan tandas sebenar.
Dengan cara ini, mereka akan lebih cepat belajar dan tidak kekok atau takut untuk melakukannya di tandas sebenar nanti.
#5. Jangan terburu-buru

Melatih anak memerlukan kesabaran yang tinggi. Tidak semua kanak-kanak selesa melakukannya. Jangan memaksa anak anda jika mereka tidak mahu sebaliknya jadikan ia amalan santai yang boleh Mama terapkan dalam permainan mereka. Setelah mereka selesa, barulah Mama fokus kepada matlamat sebenar.
#6. Kerap bertanya
Kredit gambar : siraplimau.com
Apabila anak Mama ingin membuang air kecil atau air besar, Mama boleh bertanya atau mengajaknya untuk menggunakan tandas dengan berjanji akan menemaninya sehingga selesai.
Dengan cara ini, anak Mama akan lebih terbiasa untuk menggunakan tandas pada hari seterusnya.
Jangan lupa untuk memuji keberanian anak Mama setelah dia melakukannya. Ini akan membangkitkan lagi semangatnya.
#7. Buang najis ke dalam mangkuk tandas
Kredit gambar : madreshoy.com
Selepas anak Mama selesai membuang air besar, ajak anak Mama ke tandas dan buang najis tersebut ke dalam mangkuk tandas dihadapannya.
Cara ini boleh memberi kefahaman kepada anak bahawa najis sepatutnya dibuang di tempat tersebut.
Jangan lupa untuk menerangkan perbuatan tersebut kepadanya. Jelaskan supaya anak Mama faham di mana sepatutnya dia membuang air besar.
#8. Berikan pujian atau ganjaran
Kredit gambar: www.bbmundo.com
Tidak salah memuji kepandaian atau memberikan ganjaran seperti hadiah untuk meraikan kejayaan anak Mama. Cara ini boleh memberikan motivasi dalam hidup mereka.
Walau bagaimanapun, Mama disarankan memberi hadiah yang bersesuaian dengan usaha mereka. Jangan berlebihan dalam memberi pujian atau ganjaran.
#9. Perhatikan perlakuan
Kredit gambar: parenting.firstcry.com
Mama perlu sentiasa memerhatikan tanda-tanda yang ditunjukkan oleh anak Mama. Kebiasaannya, mereka lebih gemar memencilkan diri di saat ingin membuang air besar.
Kadang-kadang mereka akan berdiri senyap di suatu tempat atau duduk mencangkung. Pada masa ini, Mama boleh bertanya atau menawarkan diri untuk meneman mereka ke tandas.
#10. Set masa untuk ke tandas

Bagi membiasakan mereka menggunakan tandas, tetapkan masa untuk mereka ke tandas seperti selepas bangun tidur, sebelum sarapan, sebelum tidur, atau dua jam sekali.
Selain daripada cara-cara di atas, Mama juga boleh cuba tips yang dikongsikan ibu ini tentang cara dia melatih dan ajar anak ke tandas dan bebas lampin.

Dapatkan pelbagai tips berguna demi perkembangan anak-anak DI SINI.


Resepi Nasi Butter Lembut Ala KFC. Buat Sendiri Pasti Bertambah Lagi!

Nasi Butter tu macam mana? Kenapa macam sedap je tengok orang makan dalam video ni?
Kalau nak tahu, itulah ayat yang keluar dari mulut Mama Siti masa mula-mula tahu pasal Nasi Butter.
Rupa-rupanya Nasi Butter ni nasi yang dimasak dengan mentega bersama sedikit bahan tumisan. Nak kata macam nasi ayam, ada lah sikit. Tapi masih ada beza juga.
Kalau Mama pun masih keliru macam mana nasi butter ni, jom tengok resepi nasi butter yang Mama Siti nak kongsikan ni. Lepastu Mama sendiri cuba buat dan rasa. Anak-anak pun suka tau! Haa, barulah tahu keunikan Resepi Nasi Butter.
Resepi Nasi Butter

Kredit gambar: Lauren Latest
Resepi oleh: Nurhafizah Mazlan
Bahan-Bahan
Beras Mentega (Butter)Bawang MerahBawang PutihHaliaSerbuk Pati AyamSusu Segar
Cara-Cara
1. Tumiskan mentega, bawang merah, bawang putih dan halia dalam kuali panas.

2. Seterusnya masukkan satu sudu besar serbuk pati ayam.

3. Masukkan beras yang telah dibasuh dan gorengkan dalam lebih kurang tiga minit.

4. Selepas itu, pindahkan beras ke dalam periuk nasi. Seterusnya, masukkan susu segar mengikut sukatan air beras macam biasa.

5. Masak nasi dalam periuk dan tunggu sampai nasi masak.
6. Alhamdulillah nasi kita dah siap. Boleh hidangkan dekat keluarga kan.
Kredit gambar: Azwar Syuhada
Jadi, macam mana Mama? Rasanya okay atau tak okay?
Mama Siti suka Nasi Butter ni. Rasa lemak-lemak masin tu yang buat tambah nasi berkali-kali tau!
Rasa lemak daripada susu dan masin dari mentega tu memang panduan yang sempurna kan. Kalau ada Nasi Butter, masak lauk ringkas pun boleh tambah selera.
Macam lauk sotong masak kicap ni. Makan dengan nasi butter. Memang sepadan lah perpaduan rasanya tu. elok sangat kalau kita masak sekali.

Jom cuba pelbagai resepi menarik yang lain seperti yang dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Resepi Ayam Goreng Berempah Ala Restoran Nasi Kandar Versi Simple

Bila cakap pasal ayam goreng berempah mamak, apa yang Mama bayangkan atau teringat dahulu? Rasa, rupanya atau kerangupan menu tersebut?
Bagi Mama Siti, resepi ayam goreng berempah ala restoran mamak ni, paling penting ialah warnanya. Senang cakap, warna menu ayam tersebut main peranan betul. Istilah bahasa inggerisnya tak silap Mama Siti, signature kan?
Kali ini, Mama Siti nak kongsikan resepi ayam goreng berempah ala di restoran mamak yang simple tapi marvellous dengan Mama semua. Bolehlah buat di rumah nanti!
Resepi Ayam Goreng Berempah

Resepi oleh: Marhalis Hasan
Bahan-bahan
Bahan-Bahan Yang Ditumbuk
Bawang Putih 5 bijiHalia 2 inci
Bahan-Bahan Campuran
Ayam 1 ekorGaramSerbuk Kari 3 suduSerbuk Cili 3 suduLada Sulah 1 suduDaun Kari 3 tangkai
Bahan Salutan Ayam
Tepung Serbaguna Perisa Bawang Putih
Cara-Cara
Campurkan semua bahan campuran ke dalam bekas berisi ayam yang telah dipotong.
Kredit gambar: Marhalis Hasan
2. Kemudian gaul bahan-bahan tadi hingga tercampur sebati. Perapkan untuk beberapa minit. Lagi lama, lagi sedap tau sebab aroma rempah tu sebati hingga ke daging ayam.
Kredit gambar: Marhalis Hasan
3. Bahan terakhir ialah tepung serbaguna. Salutkan dengan tepung serbaguna sebelum menggoreng.
Kredit gambar: Marhalis Hasan
4. Sediakan minyak untuk menggoreng dalam kuantiti yang banyak. Goreng ayam hingga masak. Pastikan ayam tenggelam semasa menggoreng.
Kredit gambar: Che Nom
5. Ayam goreng berempah kita siap untuk dihidangkan!
Tips Memasak Resepi Ayam Goreng Berempah
Alternatif lain selain tepung serbaguna ialah tepung jagung. Kalau Mama gunakan tepung jagung, pastikan bancuh dahulu di bekas asing. Bukan apa, takut tepung menggumpal. Tambahkan telur agar salutan lebih melekat pada ayam. Sekaligus dapat menambah kerangupan ayam goreng berempah kita.Kalau nak warna yang serupa macam dekat restoran, tambahkan sedikit pewarna merah dan oren.
Macam mana Mama? Senang ke tak resepi ayam goreng berempah kita kali ini? Kalau jawapannya ya, kena cuba lah kan. Mama Siti memang suka betul dengan menu ni. Kalau ada peluang, memang menu inilah yang jadi pilihan.
Oh ya, Mama Siti lupa nak kongsikan. Sebenarnya ada lagi resepi ayam yang simple tapi mengenyangkan. Apa kata Mama tengok resepi ayam goreng kunyit ni. Senang, dan semestinya menyelerakan.

Jom cuba pelbagai resepi menarik yang lain seperti yang dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Berhenti Menggaru Mama! Semua Mama Perlu Tahu Tentang Gegata

Pernah tak Mama kena gatal-gatal tanpa sebab? Selepas bangun dari tidur ke, ataupun cuaca yang terlampau panas, gegata ini akan muncul. Sama juga dengan makanan, sesetengah makanan memberi reaksi pada anggota badan kita. Tetapi apa yang Mama boleh lakukan untuk melegakan gatal-gatal tu atau apa yang perlu Mama perhatikan?
Ikuti penjelasan daripada Dr Liana tentang gegata, Pakar Kulit yang sering berkongsi tentang ilmunya di media sosial.
Jom baca sama-sama!
Teruk Sangat Gatal Ni, Nak Buat Apa Ni Mama?

Pernah tak dapat gegata (macam kena gigit nyamuk tu) banyak kali, berminggu-minggu? Gatal dia is sooooo bad, hanya Tuhan je tahu. Rasa nak nangis kadang-kadang tu. Dah cuba avoid habis semua makanan, tapi jadi jugak?
Apa Itu Gegata?
1. Urticaria adalah gegata. Atau orang kita panggil bintat. Boleh jadi gatal ya amat or kadang-kadang pedih. Gatal dia tu bukan main-main tau, ada sampai nak gosok kulit dengan kertas pasir sebab tak tahan sangat. Hanya yang pernah dapat je tau betapa seksanya perasaan gatal tu.
2. Urticaria kalau jadi almost setiap hari lebih dari 6 minggu, dikira sebagai chronic urticaria. Kalau less than 6 weeks, thats acute urtciaria (kita cover lain kali). Chronic urticaria ada 2; chronic spontaneous urticaria dan chronic inducible urticaria (CIU).
3. CIU berlaku sebab ada benda luar yang sebabkan gegata ni. Sebab tu namanya inducible. Induce = mendorong. Sebab-sebab CIU ni ada banyak. Don’t worry, we’ll go thru one by one.
Chronic Inducible Urticaria

i. Dermographism – Gegata naik bila kita lukis/garu dekat kulit. Yang ni bebudak suka, sebab dorang rasa dorang ada superpower sebab konon keluar tulisan dekat kulit depa haha cute.

ii. Cold urticaria – Bila terdedah pada udara sejuk, air sejuk, ais. Yang ni boleh bahaya especially kalau pesakit tu pergi berenang. Boleh sampai tekanan darah turun (shock), pengsan dan lemas.
iii. Heat urticaria – Kalau ada sejuk, mesti ada panas kan? Ni kalau terdedah kepada suhu panas.
iv. Aquagenic urticaria – Aqua is water. So yang ni jadi kalau kena air. Kesian sangat ni, sebab ada part, setiap kali lepas mandi confirm naik. (ps : dulu masa study aquagenic urticaria, mesti teringat aquaman haha. Nasib baik dia takdak aquagenic urticaria kan? Kalau tak, nayaaaa badan!)
v. Cholinergic urticaria – Ni kalau suhu badan tu naik, contohnya kalau lepas exercise, kalau sedih, or kalau lepas mandi air panas.

vi. Solar urticaria – Ni sebab kena pancaran matahari. Selalu dekat kawasan yang terdedah kena matahari. Kalau ada penyakit ni, kena cek penyakit lain seperti systemic lupus erythematosus.
vii. Vibratory urticaria – Ni kalau sentuh benda-benda bergegar. Selalu saya tanya patients, ada dak jadi gegata lepas guna blender ke…or masa driving or naik motor ke.
viii. Delayed pressure urticaria – Ni kalau kena tekanan kuat pada kulit. Contohnya mcm tali bra, seluar pinggang ketat.
ix. Contact urticara – Ni contohnya bila bersentuhan (contact) dengan benda seperti getah.
4. Ok that’s mainly untuk CIU. So kalau part urticaria datang klinik, memang berbuih jugaklah mulut kita sebab history taking panjang betul. Kalau patient kata NO NO NO untuk semua soalan tu, so yg dia ada is chronic spontaneous urticaria. Urticaria yang jadi secara spontan. Ni nanti kita terang lain k?
5. Maka dengan itu, kena ingat bukan semua gegata sebab allergic makanan sahaja. Kalau allergic makanan, selalunya jadi cepat, macam dalam setengah jam lepas makan. Bukan macam makan ikan pukul 8am, tiba naik gegata kul 10pm. Lama sangat dah tu.
Allergy test
6. So my fellow doctor friends, kalau patient request nak buat allergic test, its our job to take a full history and counsel them properly. Kalau betul history fits untuk food allergy, then boleh refer to us for allergic test. Jangan simply buat allergic test ok, sebab test positive tak semestinya allergic. Kena berbalik kepada history semula. This is called clinical relevance.
Mujurlah ada Dr Liana kongsikan tentang penyakit gegata ni. Kadang-kadang Mama pun pelik kenapa tiba-tiba sangat gatal ni naik tanpa sebab? Sekarang Mama dah tahu!
Mama boleh rujuk dekat doktor berdekat untuk membuat allergy test seperti gambar di atas dan sebagainya. Semoga bermanfaat untuk Mama dan sekeluarga!
Kredit: Dr Wan Syazweena Liana

Ikuti tips dan perkongsian pakar yang lain DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Panduan Bacaan Doa Tahlil Ringkas Yang Lengkap Dan Mudah Dihafal

Lazimnya, bacaan doa tahlil akan diadakan setiap kali mengadakan kenduri arwah untuk dihadiahkan pahala bacaannya kepada orang yang telah pun meninggal dunia.
Selain dibacakan untuk orang yang sudah meninggal, doa tahlil juga dibaca bagi mendapatkan kelapangan di dalam kubur nanti.
Bacaan doa tahlil ini selalu dibaca setiap hari khamis malam jumaat secara berjemaah atau pun secara individu. Ianya juga dinamakan acara keagamaan kerana kebanyakan bacaan dalam doa tahlil ini diambil daripada Al-Quran dan Al-Hadis.
Bacaan Doa Tahlil Mengikut Susunan

Kredit gambar: Bicara Menteri
#1. Bermula dengan membaca ayat pembuka Al-Fatihah
إلَى حَضْرَةِ النَّبِيِّ الْمُصْطَفَى مُحَمَّدٍ صَلَّى اللهُ عَلَيْهِ وَسَلَّمَ وَالِهِ وَصَحْبِهِ شَيْءٌ لِلّهِ لهُمُ الْفَاتِحَةُثُمَّ إلَى حَضْرَةِ إِخْوَانِهِ مِنَ اْلأَنْبِيَاءِ وَالْمُرْسَلِيْنَ وَاْلأَوْلِيَاءِ وَالشُّهَدَاءِ وَالصَّالِحِيْنَ وَالصَّحَابَةِ وَالتَّابِعِيْنَ وَاْلعُلَمَاءِ وَاْلمُصَنِّفِيْنَ وَجَمِيْعِ اْلمَلاَئِكَةِ اْلمُقَرَّبِيْنَ، خُصُوْصًا سَيِّدنَا شَيْخِ عَبْدِ اْلقَادِرِ الجَيْلاَنِي رَضِيَ اللهُ عَنْهُ اَلْفَاتِحَة،
Ila hadrotin nabiyil musthofa muhammadin Shollallahu ‘alaihi wasallam, wa alihi wa shohbihi syaiun lillahi lahumul fatihah. Tsumma ila hadroti ikhwanihi mibal anbiyaai wal mursaliin wal awliyaai wasyuhadaai washoolihiina washohaabati wattabi’iina wal ‘ulamaai wal mushonnifiina wa jamii’il malaaikatil muqarrabiin, khushushon sayyidina syech abdul qadir al jailani radhiya Allahu ‘anhu al fatihah.
#2. Al-Fatihah
Kredit gambar: AnyFlip
Maksudnya:
“Aku berlindung kepada Allah daripada syaitan yang dilemparkan. Dengan nama Allah yang maha pemurah lagi maha penyayang. Segala puji bagi Allah, Tuhan sekalian alam. Yang maha pengasih lagi maha penyayang. Yang memerintah hari pembalasan. Hanya Engkaulah yang kami sembah. Hanya kepadaMu kami memohon pertolongan. Tunjukilah kami jalan yang lurus, iaitu jalan orang-orang yang telah Engkau anugerahkan nikmat kepada mereka, bukan jalan orang-orang yang dimurkai dan bukan pula jalan orang-orang yang sesat. Semoga Engkau mengabulkan permohonan kami.”
#3. Membaca Surah Al-Ikhlas (3 kali)
بِسْمِ اللهِ الرَّحْمَنِ الرَّحِيْمِ
قُلْ هُوَ اللهُ اَحَدٌ. اَللهُ الصَّمَدُ. لَمْ يَلِدْ وَلَمْ يُوْلَدْ. وَلَمْ يَكٌنْ لَهُ كُفُوًا اَحَدٌ
Maksudnya:
“Dengan nama Allah Yang Maha Pemurah lagi Maha Penyayang. Katakanlah, ‘Dialah satu-satunya. Allah adalah Tuhan yang bergantung kepada-Nya segala sesuatu. Dia tidak mempunyai anak dan tidak diperanakkan. Dan tiada seorang pun yang setara dengan Dia.”
#4. Tahlil dan Takbir.
لاَ اِلَهَ اِلاَّ اللهُ وَاللهُ اَكْبَرُ
Maksudnya: “Tiada Tuhan yang berhak disembah selain Allah. Allah Maha Besar.”
#5. Surah Al-Falaq.
بِسْمِ اللهِ الرَّحْمَنِ الرَّحِيْمِ
.قُلْ اَعُوْذُ بِرَبِّ الْفَلَقِ
.مِنْ شَرِّ مَا خَلَقَ
.وَمِنْ شَرِّ غَاسِقٍ اِذَا وَقَبَ
.وَمِنْ شَرِّ النَّفَاثاتِ فِى الْعُقَدِ
.وَمِنْ شَرِّ حَاسِدٍ اِذَا حَسَدَ
Maksudnya:
“Dengan nama Allah Yang Maha Pemurah lagi Maha Penyayang. Katakanlah, ‘Aku berlindung kepada Tuhan yang mengawal fajar dari kejahatan makhluk-Nya. Dari kejahatan malam ketika gelap. Dan dari kejahatan ahli-ahli sihir yang menghembuskan nafasnya pada simpul-simpul. Dan dari kejahatan orang yang dengki apabila dia hasad.’”
#6. Tahlil dan Takbir.
لاَ اِلَهَ اِلاَّ اللهُ اللهُ اَكْبَرُ
Maksudnya: “Tiada Tuhan yang berhak disembah selain Allah. Allah Maha Besar.”
#7. Surah An-Nas.
بِسْمِ اللهِ الرَّحْمَنِ الرَّحِيْمِ
 .قُلْ اَعُوذُ بِرَبِّ النَّاسِ
 .مَلِكِ النَّاسِ
 .اِلَهِ النَّاسِ
.مِنْ شَرِّ الْوَسْوَاسِ الْخَنَّاسِ
.الَّذِى يُوَسْوِسُ فِى صُدُوْرِ النَّاسِ
.مِنَ الْجِنَّةِ وَالنَّاسِ
Maksudnya:
“Dengan nama Allah Yang Maha Pemurah lagi Maha Penyayang. Katakanlah, ‘Aku berlindung kepada tuhan manusia, raja manusia. Tuhan manusia, dari bisikan jahat syaitan yang biasa bersembunyi. Yang membisikkan kejahatan ke dalam dada manusia. Daripada syaitan dan manusia.’”
#8. Tahlil dan Takbir.
لاَ اِلَهَ اِلاَّ اللهُ اللهُ اَكْبَرُ
Maksudnya: “Tiada Tuhan yang berhak disembah selain Allah. Allah Maha Besar.
#9. Permulaan Surah Al-Baqarah.
بِسْمِ اللهِ الرَّحْمَنِ الرَّحِيْمِ
 المّ. ذَلِكَ الكِتابُ لاَرَيْبَ فِيْهِ هُدَى لِلْمُتَّقِيْنَ. الَّذِيْنَ يُؤْمِنُونَ بِالْغَيْبِ وَيُقِيْمُونَ الصَّلَاةَ وَمِمَّا رَزَقْنَاهُمْ يُنْفِقُونَ. وَالَّذِيْنَ يُؤْمِنُونَ بِمَا اُنْزِلَ اِلَيْكَ وَمَا اُنْزِلَ مِن قَبْلِكَ وَبِالْاَخِرَةِ هُمْ يُوقِنُونَ. اُولَئِكَ عَلَى هُدًى مِّن رَّبِّهِمْ، وَاُولَئِكَ هُمُ الْمُفْلِحُونَ .
Maksudnya:
“Dengan nama Allah Yang Maha Pemurah lagi Maha Penyayang. Alif Lam Mim. Maka tidak ada keraguan dalam buku ini. Sebagai petunjuk bagi mereka yang bertakwa. Iaitu orang-orang yang beriman kepada yang ghaib, yang mendirikan solat, dan menafkahkan sebahagian rezki yang Kami anugerahkan kepada mereka. Dan mereka yang beriman kepada Al-Quran yang telah diturunkan kepadamu (Muhammad SAW) dan kitab-kitab yang telah diturunkan sebelumnya, serta mereka beriman kepada hari akhirat. Merekalah yang masih mendapat hidayah dari tuhan mereka. Merekalah orang yang beruntung.”
#10. Surah Al-Baqarah ayat 163.
وَاِلَهُكُمْ اِلَهٌ وَّاحِدٌ لاَ اِلَهَ اِلاَّ هُوَ الرَّحْمَنُ الرَّحِيمُ
Maksudnya: “Dan Tuhan kamu ialah Tuhan Yang Maha Esa. Tiada Tuhan yang berhak disembah melainkan Dia yang Maha Pemurah lagi Maha Penyayang.”
#11. Ayat Kursi (Surah Al-Baqarah ayat 255)
للهُ لاَ اِلَهَ اِلاَّ هُوَ الْحَىُّ الْقَيُّومُ، لاَ تَاْ خُذُهُ سِنَةٌ وَلاَ نَوْمٌ، لَّهُ مَا فِى السَّمَوَاتِ وَمَا فِى الْاَرْضِ، مَنْ ذَا الَّذِى يَشْفَعُ عِنْدَهُ اِلاَّ بِاِذْنِهِ، يَعْلَمُ مَا بَينَ اَيْدِيْهِمِ وَمَا خَلْفَهُمْ، وَلاَ يُحْيِطُونَ بِشَيْءٍ مِّنْ عِلْمِهِ اِلاَّ بِمَا شَاءَ، وَسِعَ كُرْسِيُّهُ السَّمَوَاتِ وَالْاَرْضَ، وَلاَ يَئُودُهُ حِفْظُهُمُا، وَهُوَ الْعَلِىُّ الْعَظِيْمُ
Maksudnya:
“Allah, tiada Tuhan yang berhak disembah melainkan Dia yang hidup kekal lagi berdiri sendiri. Tiada tidur dan tiada tidur. Kepunyaan-Nya apa yang ada di langit dan di bumi. Tiada yang dapat memberi syafaat di sisiNya melainkan dengan izinNya. Dia tahu apa yang ada di hadapan dan di belakang mereka. Mereka tidak mengetahui sesuatu dari ilmuNya melainkan apa yang dikehendakiNya. Kursi Allah meliputi langit dan bumi. Dia tidak rasa berat menjaga mereka berdua. Dia Maha Tinggi dan Maha Tinggi.”
#12. Istighfar 3x
اَسْتَغْفِرُاللهَ الْعَظِيْمَ
Maksudnya:
“Aku memohon ampun kepada Allah Yang Maha Esa.” (Allah), tiada Tuhan melainkan Dia yang hidup lagi berjaga-jaga. Aku bertaubat kepada-Nya.
Hadis Keutamaan Tahlil.
اَفْضَلُ الذِّكْرِ فَاعْلَمْ اَنَّهُ لَااِلَهَ اِلَّا اللهُ، حَيٌّ مَوْجُوْدٌ
Maksudnya: Sebaik-baik zikir yang diketahui ialah lafaz ‘La ilaha illahah”, tiada Tuhan selain Allah, zat kehidupan dan bentuk.”
لَااِلَهَ اِلَّا اللهُ، حَيٌّ مَعْبُوْدٌ
Maksudnya :
“Tiada Tuhan selain Allah, zat yang hidup dan yang disembah.”
لَااِلَهَ اِلَّا اللهُ، حَىٌّ بَاقٍ الَّذِيْ لَا يَمُوْتُ
Maksudnya: “Tiada Tuhan selain Allah, zat kekal yang tidak akan mati.”
#13. Tahlil 33 kali
لَااِلَهَ اِلَّا اللهُ
Maksudnya: “Tiada Tuhan selain Allah.”
#14. Dua Kalimat Syahadat.
لَا اِلَهَ اِلَّا اللهُ مُحَمَّدٌ رَّسُوْلُ اللهِ صَلَّى اللهُ عَلَيْهِ وَسَلَّمَ
Maksudnya: “Tiada Tuhan selain Allah. Nabi Muhammad SAW adalah utusan-Nya.”
#15. Selawat ke atas Nabi.
اَلَّلهُمَّ صَلِّ عَلَى سَيِّدِنَا مُحَمَّدٍ، اَلَّلهُمَّ صَلِّ عَلَيْهِ وَسَلِّمْ
Maksudnya:
“Ya Allah, limpahkanlah selawat ke atas Sayyidina Nabi Muhammad SAW. Ya Allah, limpahkan shalawat dan salam ke atasnya (Nabi Muhammad SAW).
اَلَّلهُمَّ صَلِّ عَلَى سَيِّدِنَا مُحَمَّدٍ، يَا رَبِّ صَلِّ عَلَيْهِ وَسَلِّمْ
Maksudnya:
“Ya Allah, limpahkanlah rahmat ke atasnya (Nabi Muhammad SAW). Ya Tuhanku, limpahkanlah selawat dan salam kepadanya (Nabi Muhammad SAW).”
#16. Tasbih.
سُبْحَانَ اللهِ وَبِحَمْدِهِ، سُبْحَانَ اللهِ وَبِحَمْدِهِ.* 10 سُبْحَانَ اللهِ وَبِحَمْدِهِ، سُبْحَانَ اللهِ الْعَظِيْمِ وَبِحَمْدِهِ
Maksudnya:
“Maha Suci Allah dan dengan memuji-Nya. Maha Suci Allah dan dengan memuji-Nya. (10 kali). Maha Suci Allah dan dengan memuji-Nya. Maha Suci Allah Yang Maha Agung dan dengan memuji-Nya
#17. Selawat ke atas Nabi.
اللَّهُمَّ صَلِّ عَلَى حَبِيْبِكَ سَيِّدِنَا مُحَمَّدٍ وَعَلَى آلِهِ وَصَحْبِهِ وَسَلِّمْ *3 اَجْمَعِيْنَ
Maksudnya:
“Ya Allah, tambahkanlah rahmat dan kesejahteraan kepada kekasih-Mu, iaitu penghulu kami, Nabi Muhammad, keluarganya, dan seluruh sahabatnya. (3 kali). Al Fatihah.”
#18. Surah Al-Ahzab ayat 56.
اِنَّ اللهَ وَمَلاَئِكَتَهُ يُصَلُّونَ عَلَى النَّبِيِّ، يَا أَيُّهَا الَّذِيْنَ آمَنُوْا صَلُّوْا عَلَيْهِ وَسَلِّمُوا تَسْلِيْمًا
Maksudnya:
“Sesungguhnya Allah dan para malaikat-Nya berselawat untuk Nabi. Hai orang-orang yang beriman, bacalah selawat untuknya dan ucapkanlah salam penghormatan kepadanya.”
#19. Surah Al-Fatihah.
اَعُوْذُ بِاللهِ مِنَ الشَّيْطَانِ الرَّجِيْمِ
 بِسْمِ اللهِ الرَّحْمَنِ الرَّحِيْمِ
 اَلْحَمْدُ لِلهِ رَبِّ الْعَالَمِيْنَ. اَلرَّحْمَنِ الرَّحِيْمِ. مَالِكِ يَوْمِ الدِّيْنِ. اِيَّاكَ نَعْبُدُ وَاِيَّاكَ نَسْتَعِيْنُ. اِهْدِنَا الصِّرَاطَ الَّمُسْتَقِيْمَ. صِرَاطَ الَّذِ يْنَ اَنْعَمْتَ عَلَيْهِمْ غَيْرِ الْمَغْضُوْبِ عَلَيْهِمْ وَلَا الضَّالِّيْنَ. اَمِينْ
Maksudnya:
“Aku berlindung kepada Allah daripada syaitan yang dilemparkan. Dengan nama Allah yang maha pemurah lagi maha penyayang. Segala puji bagi Allah, Tuhan sekalian alam. Yang maha pengasih lagi maha penyayang. Yang memerintah hari pembalasan. Hanya Engkaulah yang kami sembah. Hanya kepadaMu kami memohon pertolongan. Tunjukilah kami jalan yang lurus, iaitu jalan orang-orang yang telah Engkau anugerahkan nikmat kepada mereka, bukan jalan orang-orang yang dimurkai dan bukan pula jalan orang-orang yang sesat. Semoga Engkau mengabulkan permohonan kami.”
Kredit gambar: Umroh.com
Pembacaan susunan tahlil ini dilakukan setelah selesai membaca Surah Yasin. Susunan bacaan tahlil ringkas ini biasanya dibaca oleh orang ramai pada pelbagai majlis di pelbagai tempat terutamanya di makam, masjid, rumah, serta majlis taklim.
Semoga dengan perkongsian doa ini Mama mendapat manfaat dan pahala yang berpanjangan!

Tingkatkan amal ibadah lain dengan panduan dan bacaan yang betul seperti dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Cara Bersihkan Telinga Anak Tanpa Paksaan Yang Betul. Jangan Guna Cotton Buds Tau Mama!

Mana yang Mama rasakan langkah yang terbaik cara bersihkan telinga anak-adakah dengan menggunakan cotton buds atau ada cara yang lebih baik?
Fungsi Sebenar Tahi Telinga
Earwax atau tahi telinga sebenarnya merupakan sejenis bahan berlilin yang digelar sebagai cerumen. Tahi telinga ini mempunyai fungsi untuk memerangkap habuk dan kotoran supaya kotoran tersebut tidak memasuki telinga kita dengan lebih dalam lagi.
Ianya juga turut berfungsi bagi melindungi telinga kita daripada sebarang jangkitan serta turut mempunyai ciri antibakteria.
Kalau nak diikutkan, tahi telinga akan keluar sendiri secara semulajadi melalui kunyahan mulut yang dilakukan atau pergerakan mulut dan pertumbuhan kulit dalam telinga akan menolak keluar earwax atau tahi telinga secara semula jadi.
Menurut pakar, kita sebenarnya tidak boleh mengorek telinga anak (dan diri sendiri) dengan apa jua jenis pengorek sekalipun!

Pengorek telinga seperti putik kapas atau cotton bud akan menyebabkan kulit telinga atau gegendang telinga anak Mama menjadi lebih sensitif malah mereka juga terdedah kepada risiko kehilangan pendengaran.
Manakala bagi kes tahi telinga yang berkumpul juga adalah sangat jarang berlaku. Menurut American Academy of Otolaryngology-Head and Neck Surgery, hanya 1 daripada setiap 10 orang kanak-kanak akan mempunyai masalah tahi telinga tersumbat.
Tanda-tanda Tahi Telinga Anak Berkumpul
Antara tanda-tanda yang boleh Mama perhatikan adalah seperti berikut:
Sakit atau kegatalanLubang telinga kelihatan penuhAnak mengadu telinga bunyi atau berdesingAnak tidak beri perhatian apabila anda memanggilnyaTahi telinga akan berbau jika ada jangkitan
Jika Mama lihat anak Mama mempunyai tanda-tanda seperti di atas, segera bawa mereka berjumpa dengan doktor ya.
Dalam pada itu, Mama Siti ingin kongsikan cara bersihkan telinga anak yang disyorkan dan selamat. Jangan main korek je tau Mama!
Tips dan Cara Bersihkan Telinga Anak Dengan Selamat
#1. Jari dan Tisu
Kredit gambar: newstempo.github.io
Ambil sehelai tisu dan tutupkan jari kelingking Mama dengannya dan perlahan-lahan cuci tahi telinga yang terdapat di telinga anak Mama.
Teknik ini lebih berkesan jika dilakukan sejurus selepas mandi kerana air mandian telah membantu melembutkan tahi telinga dan menjadikannya lebih mudah untuk dikeluarkan.
#2. Minyak Zaitun
Kredit gambar: health.okezone.com
Menurut American Hearing Research Foundation, dengan menitiskan beberapa titis minyak zaitun ke telinga dapat membantu melembutkan tahi telinga dan memudahkannya keluar.
Tetapi kaedah ini tidak boleh dilakukan setiap hari kerana akan membahayakan telinga anak. Mama boleh lakukannya sekurang-kurangnya sekali seminggu sahaja.
#3. Earwax Removal Drops
Cara bersihkan telinga anak seterusnya adalah dengan menggunakan earwax removal drops yang boleh didapati di farmasi berdekatan. Kaedah ini digunakan untuk melembutkan tahi telinga agar ia keluar dengan lebih mudah.
#4. Guna Hidrogen Peroksida
Kredit gambar: productnation.co
Titiskannya di lubang telinga, biarkan beberapa minit dan cuci bersih lelehan tahi telinga yang keluar.
#5. Jumpa Doktor
Kredit gambar: bintanghatipelangi.blogspot.com/
Sekiranya Mama rasakan tahi telinga anak Mama terlampau banyak hingga mengganggu pendengaran mereka, langkah yang terbaik adalah dengan membawa mereka berjumpa dengan pakar ENT.
Yang penting, jangan korek terlalu dalam atau dengan menggunakan cotton buds atau alatan untuk membuang tahi telinga. Takut telinga anak lebih tersumbat.
Mama cuba cara bersihkan telinga anak menggunakan cara-cara di atas dahulu. Kalau tidak berkesan, terus bawa anak Mama berjumpa doktor ya.

Dapatkan pelbagai tips penjagaan kesihatan anak-anak yang lain DI SINI.


Doa Panjang Umur: Panduan Amalan Harian Agar Hidup Diberkati dan Dirahmati Allah SWT

Memanjatkan doa panjang umur untuk diri sendiri amat digalakkan agar usia kehidupan kita diberkati, dikurniakan kesihatan baik yang berpanjangan dan juga dilimpahkan rezeki yang banyak. Berdoa juga merupakan salah satu cara kita mendekatkan diri dengan Allah dan mengharapkan pertolongan Allah dalam setiap hal.
Terdapat beberapa pilihan doa yang boleh kita sama-sama amalkan dan di bawah ini Mama Siti telah senaraikannya untuk memudahkan Mama dan seisi keluarga membaca dan mengamalkannya.
Pilihan Doa Panjang Umur Yang Baik Untuk Diamalkan
Berikut merupakan beberapa pilihan doa panjang umur serta kesihatan dan kesejahteraan diri yang boleh diamalkan:

Kredit gambar: www.detik.com
#1. Doa Panjang Umur I
اَللَّهُمَّ طَوِّلْ عُمُورَنَا وَصَحِّحْ أَجْسَادَنَا وَنَوِّرْ قُلُوْبَنَا وَثَبِّتْ إِيْمَانَنَا وَأَحْسِنْ أَعْمَالَنَا وَوَسِّعْ أَرْزَقَنَا وَإِلَى الخَيْرِ قَرِّبْنَا وَعَنِ الشَّرِّ اَبْعِدْنَا وَاقْضِ حَوَائِجَنَا فِى الدِّيْنِ وَالدُّنْيَا وَالۤاخِرَةِ إِنَّكَ عَلَى كُلِّ شَىْءٍ قَدِيْرٌ
Allahumma thawwil ‘umurana, wa shahhih ajsadana, wa nawwir quluubana, wa sabbit iimaananaa wa ahsin a’maalanaa, wa wassi’ arzaqanaa, wa ilal khairi qarribnaa wa ‘anisy-syarri ab’idnaa, waqdhi khawaa-ijana fiddiini waddunyaa wal aakhirati innaka ‘alaa kulli syai-in qodiir.
Maksudnya:
“Ya Allah! Panjangkanlah umur kami, sihatkanlah jasad kami, terangilah hati kami, tetapkanlah iman kami, baikkanlah amalan kami, luaskanlah rezeki kami, dekatkanlah kami pada kebaikan dan jauhkanlah kami dari kejahatan, kabulkanlah segala keperluan kami dalam pada agama, dunia, dan akhirat. Sesungguhnya Engkau Maha Kuasa atas segala sesuatu.”
#2. Doa Panjang Umur II
Alloohumma Innaa nas-aluka salaamatan fid diini wa ‘aafiyatan fil jasadi wa ziyaadatan fil ‘ilmi wa barokatan fir rizqi wa taubatan qoblal maut wa rohmatan ‘indal maut wa maghfirotan ba’dal maut.
Maksudnya :
“Ya Allah kami memohon kepadaMu keselamatan dalam agama, dan kesejahteraan pada tubuh dan penambahan ilmu, dan keberkahan rezeki, serta taubat sebelum mati dan rahmat di waktu mati, dan ampunan sesudah mati“.
#3. Doa Panjang Umur III
Doa ini dibacakan oleh Nabi Muhammad S.A.W ketika beliau mendoakan anak Ummu Sulaim iaitu Anas bin Malik r.a ketika isterinya mengandung.
اللَّهُمَّ أَكْثِرْ مَالَهُ وَوَلَدَهُ ، وَبَارِكْ لَهُ فِيمَا أَعْطَيْتَهُ
Allahumma aktsir malahu wa waladahu wa barik fima a’thoithu.
Maksudnya:
“Ya Allah, perbanyaklah harta dan anaknya, serta berkahilah apa yang engkau karuniakan padanya”.
(Hadis Riwayat Bukhari no. 6334)
#4. Doa Untuk Keselamatan Hidup
Allahummaftah lana abwabal khair, wa abwabal barakah, wa abwaban ni’mah, wa abwabar rizqi, wa abwabal quwwah, wa abwabas shihhah, wa abwabas salamah, wa abwabal ‘awafiyah, wajan nahabafiyah, ‘alualiya wakarif bi haqqil Qur’anil ‘azhim wa nabiiyikal karim syarrad duniya wa ‘adzabal akhirah. mursalin, walhamdulillahi rabbil ‘alamin.
Maksudnya:
“Ya Allah, bukakanlah untuk kami pintu kebaikan, pintu keberkatan, pintu kenikmatan, pintu rezeki, pintu kekuatan, pintu kesihatan, pintu keselamatan, pintu afiyah, dan pintu keselamatan, pintu syurga. Ya Allah jauhkanlah kami dari segala ujian dunia dan azab akhirat. Palingkanlah kami dari kejahatan dunia dan azab akhirat dengan hak al-Quran yang agung dan darjat nabi-Mu yang mulia. Semoga Allah mengampuni kami dan mereka. Wahai yang Maha Pengasih. Maha Suci Tuhanmu, Tuhan yang memiliki keagungan, dari segala sifat mereka. Semoga salam tercurah ke atas para rasul. Segala puji bagi Allah, Tuhan sekalian alam“
#5. Doa Untuk Kesihatan Mental Dan Fizikal
اَللَّهُمَّ افِنِى اللَّهُمَّ افِنِى اللَّهُمَّ افِنِى
Allahumma aafinii fii bodiii Allahumma ‘aafiinii fi sam’ii Allahumma ‘aafinii fii basharii.
Maksudnya:
“Ya Allah sihatkanlah tubuhku. Ya Allah, sihatkanlah pendengaranku. Ya Allah, berikanlah penglihatanku. Tiada Tuhan selain Engkau.”

Allah S.W.T telah berfirman dalam Surah Mukmin ayat 60 agar memohon kepada-Nya sebarang permintaan.
وَقَالَ رَبُّكُمُ ٱدْعُونِىٓ أَسْتَجِبْ لَكُمْ ۚ إِنَّ ٱلَّذِينَ يَسْتَكْبِرُونَ عَنْ عِبَادَتِى سَيَدْخُلُونَ جَهَنَّمَ دَاخِرِينَ
Wa qala rabbukumud’ụni astajib lakum, innallazina yastakbirụna ‘an ‘ibadati sayadkhulụna jahannama dakhirin.
Maksudnya:
“Berdoalah kepada-Ku, nescaya akan Kuperkenankan bagimu. Sesungguhnya orang-orang yang menyombongkan diri dari menyembah-Ku akan masuk neraka Jahanam dalam keadaan hina-dina.”
Oleh itu, perbanyakkanlah berdoa kepada Allah S.W.T dan semoga setiap doa yang dipanjatkan itu akan dimakbulkan-Nya. InsyaAllah! Kepada sesiapa yang berminat untuk mendapatkan kemewahan tanpa batasan, jom baca doa Nabi Sulaiman!

Tingkatkan amal ibadah lain dengan panduan dan bacaan yang betul seperti dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Ramai Yang Nak Ni! 10 Idea Hadiah Kahwin Untuk Pengantin Yang Terkini

Agak kekok rasanya kalau hadir ke majlis perkahwinan dengan tangan kosong dan tidak membawa apa-apa pun hadiah kahwin buat pasangan mempelai pengantin di hari bahagia mereka.
Bertambah kekok dan tidak selesa lagi sekiranya pasangan pengantin dua sejoli tersebut  merupakan ahli keluarga atau kenalan rapat kita sendiri.
Malah kalau diikutkan, hadiah di hari perkahwinan ini sudah menjadi salah satu trend atau simbolik yang membawa makna berharga ketika majlis kenduri kahwin berlangsung. Ianya turut membuatkan pasangan pengantin akan berasa lebih dihargai dan rasa disayangi.
Oleh itu, bagi membantu Mama di luar sana membuat pemilihan hadiah yang sesuai dan menepati citarasa pengantin, di sini Mama Siti senaraikan beberapa hadiah menarik yang boleh dipilih dan menjadi pilihan ramai yang terkini.
Senarai Hadiah Kahwin Untuk Pengantin Di Hari Bahagia
#1. Set Kelengkapan Memasak

Kredit gambar: indonesian.alibaba.com
Bila sudah masuk alam rumah tangga ini, keperluan harian utama yang perlu dijaga adalah perut suami dan isteri. Kalau suami lapar dan makanan tak dapat dimasak, isteri pun pasti rasa tak best kan?
Macam itu juga, kalau alatan dapur tak lengkap, mood isteri untuk memasak pun akan hilang, last-last kedua-duanya bermasam muka!
Jadi apa kata kalau anda hadiahkan kepada mereka set kelengkapan memasak. Ianya memudahkan serta menjimatkan kewangan mereka kerana tidak perlu lagi membelinya.
#2. Air Fryer
Kredit gambar: gkpb.com.br
Selain set kelengkapan memasak, Mama boleh juga hadiahkan air fryer untuk pengantin. Ianya juga sangat memudahkan tugas memasak serta menjadikan masakan si isteri lebih berkhasiat.
Tambah-tambah kalau mood malas datang menjengah, boleh je campur semua bahan terus bakar. Tak payah nak menumis bagai. Mesti pengantin happy bila dapat hadiah ini!
#3.  Set Bertukang
Kredit gambar: www.insider.com
Selain membuatkan pengantin perempuan gembira, Mama juga boleh naikkan keterujaan buat pengantin lelaki dengan menghadiahkan kepadanya set pertukangan ini.
Setiap rumah memang wajib ada set pertukangan ini tambah-tambah buat pasangan pengantin yang suka mendeko rumah. Dengan adanya alatan ini, Mama telah pun selangkah dalam menyokong minat mereka.
#4. Lampu Hiasan
Kredit gambar: www.kabarrakyat.id
Nampak simple tapi sebenarnya boleh memberi impak besar terutama kepada mood. Naikkan seri suasana harmoni dan romantik dalam rumah baru pasangan pengantin nanti dengan kehadiran lampu ini.
Mereka pasti teruja tatkala sinaran lampu ini menyimbah suasana kediaman.
#5. Pokok Hiasan
Kredit gambar: www.tokopedia.com
Suasana yang alam semula jadi yang menghijau memang mampu mententeramkan hati yang gundah gelana. Lagi best kalau kehijauan alam semesta ini turut diterap di ruang kediaman, pasti rasa lebih relaks dan nyaman.
Untuk mewujudkan suasana tersebut apa kata kalau Mama menjadi pembuka langkah yang pertama buat pasangan mempelai dengan menghadiahkan kepada mereka pokok hiasan yang sesuai untuk dalam rumah atau di halaman rumah ini.
#6. Minyak Aromaterapi
Kredit gambar: www.bladjar.com
Naikkan mood pengantin dengan menghadiahkan mereka minyak aromaterapi yang mempunyai pelbagai kebaikan ini.
Antaranya adalah menaikkan atau menghidupkan mood, menggalakkan kesihatan sistem pernafasan dan kardiovaskular, meningkatkan sistem imun badan dan banyak lagi.
#7. Set Kelengkapan Solat
Kredit gambar: shopee.co.id
Selain itu, Mama boleh juga menghadiahkan set kelengkapan solat buat sang mempelai. Selain mengukuhkan ikatan dengan Allah S.W.T, kasih sayang antara mereka juga dapat diperkuatkan lagi melalui solat secara berjemaah.
Malah, melaluinya juga Mama turut mendapat pahala yang berpanjangan selagi mana ia digunakan.
#8. Kelengkapan Bilik Tidur
Kredit gambar: cadargebus.com
Bilik tidur merupakan sudut privasi yang sangat penting bagi suami dan isteri. Oleh itu, hadiahkan kepada mereka set kelengkapan bilik tidur contohnya seperti set cadar. Pilih warna yang membangkitkan mood dan suasana romantis buat mereka.
#9. Buku Ilmiah
Kredit gambar: bp-guide.id
Selain itu, Mama juga boleh tingkatkan ilmu pengetahun pengantin dengan hadiah seperti buku-buku yang berkisar tentang hubungan, kekeluargaan dan perkahwinan.
Tak semua orang yang berpengetahuan luas mengenainya, dan tak semua orang menitikberatkan soal ini dalam rumah tangga.
Mana tahu, dengan pembacaan yang dilakukan melalui buku yang dihadiahkan oleh anda ini sedikit sebanyak dapat membantu mereka menjayakan perkahwinan dengan lebih cemerlang?
#10. Jam Tangan Couple
Kredit gambar: id.aliexpress.com
Masa memang sangat penting dan selalunya masa sering mencemburui kita. Apatah lagi buat mereka yang baharu mendirikan rumah tangga. Pasti terasa masa berlalu dengan begitu pantas.
Jadi, hadiahkan mereka set jam tangan couple untuk mereka saling ingat mengingati antara satu sama lain dan lebih menghargai waktu bersama.
Pasti menarik kan kalau jam tangan hadiah dari keikhlasan hati Mama menjadi simbolik cinta mereka?
Lengkap sudah 10 hadiah menarik untuk dijadikan hadiah istimewa buat pasangan yang baharu mendirikan rumah tangga.  Semoga terselit beberapa senarai yang menjadi pilihan Mama nanti. Semoga bermanfaat!


10 Makanan Sunnah Untuk Ibu Mengandung Demi Kesihatan Rahim & Janin Dalam Kandungan

Makanan sunnah untuk ibu mengandung begitu banyak di pasaran yang boleh dijadikan makanan rutin bagi membantu meningkatkan sistem imun tubuh dan menjaga kesihatan ibu dan anak ditahap yang optimum.
Kini, ibu-ibu mengandung tidak lagi perlu bersusah payah kerana banyak info berkaitan pemakanan sunnah yang boleh diperolehi dengan mudah melalui media sosial dan boleh membelinya secara online juga.
Bagi membantu Mama membuat pilihan dengan lebih mudah, di sini kami kongsikan beberapa jenis makanan sunnah yang boleh dipilih mengikut citarasa Mama.
Senarai Makanan Sunnah Untuk Ibu Mengandung
#1. Kurma

Kurma sangat kaya dengan sumber serat yang dapat membantu tubuh mencerna makanan dengan baik. Terdapat kajian yang membuktikan, seseorang dapat membuang air besar dengan teratur selepas memakan tujuh biji kurma setiap hari.
Kurma juga mengandungi fruktosa iaitu gula semulajadi yang baik untuk tubuh. Ia membantu tubuh untuk mengawal gula dalam darah manakala seratnya dapat menghalang gula dalam darah menjadi tinggi.
Selain itu, buah kurma merupakan buah yang tinggi antioksidan. Ia dapat menghalang radikal bebas dari merosakkan sel-sel di dalam tubuh selain mengurangkan risiko penyakit seperti barah, alzhemier dan diabetis.
Jika Mama menjadikan kurma sebagai kudapan seharian, Mama mampu mencegah penyakit osteoporasis kerana terdapat pelbagai jenis mineral seperti kalsium, kalium, fostar, dan magnesium yang baik untuk tulang kita.
#2. Madu

Ibu mengandung digalakkan mengambil madu kerana ia tinggi kandungn nutrisi dan mineral yang akan menambahkan tenaga.
Madu lebah mengandungi kalsium, vitamin, protein, glukosa dan sukrosa selain fruktosa yang membekalkan gula semulajadi untuk tubuh.
Dengan menjadikan madu sebagai amalan pemakanan seharian, ia dapat membantu sistem penghadaman menjadi lebih lancar kerana di dalam madu terkandung bakteria baik iaitu probiotik dan prebiotik.
Flavonoids merupakan sejenis antiaksida yang terkandung di dalam madu lebah dimana ia dapat membantu mengurangkan seseorang dari terkena serangan jantung.
Selain itu juga, Mama boleh menggunakan madu sebagai pengganti gula biasa bagi mengawal kadar gula dalam darah.
#3. Buah Tin

Buah tin yang tinggi dengan nutrien seperti mineral, vitamin, serat sangat baik dimakan segar ataupun secara kering. Buah yang mengandungi omega 3 dan 6 ini juga membantu dalam perkembangan dan mencerdaskan saraf otak selain kaya dengan antioksidan.
Buah ini juga dikatakan dapat membantu membina tenaga, membuang toksin dalam badan serta mengstabilkan tekanan darah seseorang.
#4. Buah Zaitun

Buah zaitun begitu kaya dengan antioksidan dan asid lemak iaitu omega 3 yang sangat membantu dalam proses perkembangan otak bayi di dalam kandungan.
Buah zaitun yang diekstrak menjadi minyak dapat membersihkan hati ibu dan juga bayi yang sedang dikandung. Selain itu juga, ia dapat mengawal masalah kolestrol, tekanan darah dan jantung.
#5. Susu kambing

Meminum susu kambing dapat meningkatkan imun tubuh bagi mengelak kita dari sering jatuh sakit jatuh sakit. Sifatnya yang beralkali dapat mengelak terjadinya asid dalam perut sekaligus mengurangkan masalah pedih ulu hati.
Selain itu juga ia dapat melancarkan pembuangan air besar serta menngandungi sumber kalsium yang tinggi bagi membantu dalam pembetukan tulang dan gigi bayi dalam kandungan.
#6. Buah Quince

Buah ini dapat mengatasi rasa loya ibu mengandung dan ia turut berfungsi mencegah masalah anemia semasa mengandung. Selain itu, ia dapat membuang toksin dari badan melalui air kencing.
Buah ini juga mampu melawan sejumlah bakteria yang boleh mengakibatkan penyakit seperti sakit tekak dan sakit mulut.
#7. Buah Delima

Buah delima mengandungi asid folik yang sangat tinggi di mana ia dapat mencegah penyakit bibir sumbing dan kerosakan tulang belakang pada bayi.
Pengambilan jus delima dapat memberi perlindungan kepada otak bayi yang dilahirkan dan menjadikannya sihat dan cerdas.
Bagi mengatasi kekejangan kaki semasa mengandung, Mama boleh mengamalkan meminum jus buah delima untuk mengelaknya dari berlaku.
#8. Buah Tembikai

Buah tembikai mengandungi kandungan air yang tinggi yang mengurangkan risiko pembuluh darah dari tersekat dan mengelak berlakunya kekejangan otot yang sering dialami oleh ibu mengandung.
Ia juga membantu memaksimakan kandungan air dalam badan supaya tubuh tidak mengalami hidrasi yang boleh menyebabkan ibu melahirkan bayi pramatang.
Buah ini juga, membantu menghalang dari berlakunya masalah kulit seperti pigmentasi kesan daripada perubahan horman yang berlaku, mencantikkan kulit dan memudahkan makanan dicerna dengan baik.
Bagi mengatasi masalah ‘morning sickness’ ibu mengandung boleh mengambil buah tembikai dengan kerap kerana khasiat yang terdapat di dalamnya membantu memberi kesegaran pada tubuh sekaligus menghilangkan rasa mual yang wujud akibat daripada pemakanan yang tidak dihadam dengan baik.
Likopen yang terdapat dalam buah tembikai sangat membantu dalam menjaga kesihatan jantung ibu dan bayi dalam kandungan. Ia yang kaya dengan vitamin C membantu dalam membina daya tahan badan untuk melawan penyakit seperti batuk dan demam selsema.
#9. Kacang badam

Ibu mengandung perlu mengamalkan kacang badam dalam pemakanan seharian kerana sumber proteinnya yang tinggi dapat membantu perkembangan otak bayi menjadi kuat, cerdas, dan sempurna.
Ia juga mengandungi lemak tidak tepu, niasin, kaya dengan karbohidrat, vitamin B, serta kalsium dan fosforus untuk pembinaan tulang dan gigi yang kuat.
Sumber vitamin dan mineral dalam kacang badam juga dapat menurunkan bacaan kolestrol dalam darah yang boleh menyebabkan serangan jantung dan mengelak ibu daripada risiko penyakit kencing manis.
#10. Barli

Barli begitu terkenal sebagai makanan berserat tinggi yang boleh membantu sistem penghadaman bagi mengelak masalah sembelit atau buasir yang sering berlaku kepada ibu mengandung.
Barli juga merupakan makanan laktogenik yang bertindak sebagai penggalak susu semulajadi dalam tubuh.
Selain itu ia dapat membekalkan asid folik kepada ibu mengandung bagi mengelak kerosakan tiub saraf pada bayi.
Bagi mengelak ibu mengandung daripada menghidapi penyakit kencing manis semasa hamil, jadikan minuman air barli dalam menu seharian kerana barli merupakan makan mempunyai indeks glisemik yang rendah yang boleh menurunkan kadar gula dalam darah.

Terdapat banyak lagi makanan sunnah yang boleh ibu mengandung amalkan bagi menjaga kesihatan ibu dan bayi dalam kandungan. Pemakanan yang baik dapat melahirkan generasi yang sihat dan kuat serta mempunyai rohaniah yang baik.
Semoga perkongsian ini dapat memberi manfaat kepada wanita hamil dalam merancang pengambilan makanan sunnah untuk ibu mengandung yang dianjurkan kepada kita semua.

Jom cuba pelbagai tips pemakanan untuk ibu mengandung yang lain DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Jenis Potongan Bawang Mengikut Hidangan Yang Mak Mertua Semua Approve! Jadi Menantu Kesayanganlah Lepas Ni

Mama pernah terfikir tak, kenapa hidangan yang berbeza memerlukan jenis potongan yang berbeza? Potongan bawang untuk sambal lain, goreng biasa lain, untuk masak stim pun lain.
Macam mana nak tahu beza potongan bawang ni bila mak mertua sebut? Mujur ada perkongsian daripada Faeez Harith tentang jenis potongan bawang yang Mama WAJIB tahu!
Jom kita baca~
Macam Mana Nak Potong Bawang Ni?
Malam tadi aku terbaca ada yang tanya biasa masak potong bawang macam mana? Sebenarnya cara potong masing-masing ada nama, kegunaan dan masanya tertentu untuk guna. Sesetengah potongan tak sesuai untuk sesetengah resepi.
Jenis-Jenis Potongan Bawang Merah

Kredit gambar: Twitter Faeez Harith
1) Potong – Potong maksudnya bawang akan dipotong secara melintang. Bermula dari potong akan menghasilkan potongan gegelung dan mayang.
2) Gegelung – Mula dari potong, dan diulang-ulang mengikut ketebalan yang dikehendaki. Potongan gini biasa untuk masak kicap, masak merah.
3) Mayang – Hirisan halus tetapi melintang, kebiasaannya untuk membuat bawang goreng atau ditumis.
4) Belah – Potongan secara menegak untuk menghasilkan potongan yang lainnya.
5) Baji – Juga disebut ‘wedges’ dalam B.Inggeris. Biasanya potongan ini diguna untuk hiasan, seperti dalam sup atau kari dan sebagainya. Juga untuk kebab.
6) Hiris – Potongan nipis, halus secara menegak yang berulang-ulang. Untuk ditumis atau dibuat ulam/rencah sambal/budu/cencaluk dan sebagainya.
7) Dadu – Biasanya untuk buat cekodok/jemput-jemput bilis atau bawang.
8) Dadu kecil / cincang kasar – Untuk tumisan nasi goreng, mi goreng dan sebagainya.
9) Cincang – Untuk perapan, tumisan dan sebagainya.
Penting ke potongan ni semua? Sesetengah resepi, penting sebab lain cara potong boleh mempengaruhi rasa masakan dan tempoh memasak. Jadi kena teliti resepinya sebelum mula memotong.
Kalau kisar bawang, seboleh-bolehnya jangan tambah air kalau nak simpan bawang tu atau masak resepi yang tak terlalu berkuah. Letak minyak masak je sikit. Nanti tumis pun tak perlu pakai minyak banyak dah. Bawang pun boleh simpan lama dalam sebulan dua.
Jenis-Jenis Potongan Bawang Putih
Kredit gambar: Twitter Faeez Harith
Bawang putih ada beza juga ke cara potong? Ada tapi tak ketara sangat pun dan kebanyakan masa tak payah susah hati sangat. Cuma kena ingat bawang putih lagi cepat hangit, kena jaga-jaga. Pertama kena kenal dulu banyak mana bawang putih nak diguna.
Kredit gambar: Twitter Faeez Harith
Ini dipanggil satu labu/selabu. Dalam satu labu ada 1-15 ulas bawang putih, tengok keadaan. Dalam B.Inggeris kita panggil ni ‘bulb’.’
1) Ulas – Bahagian dari selabu. Dalam B.I kita sebut ‘cloves’
2) Ketuk – Yang ini paling senang, hampir semua masakan boleh guna gaya ni.
3) Mayang – Potongan melintang. Biasa untuk buat bawang putih goreng untuk hiasan atau masakan tumis.
4) Hiris – Lebih kurang je dengan mayang, cuma dia menegak.
5) Racik kasar/mancis – Ini biasa untuk buat sos, masak stim/kukus, goreng, dan lain-lain.
6) Racik halus – Pun tak jauh beza dengan racik kasar. Tak banyak resepi pun guna potongan ni.
7) Dadu – Untuk sos, tumis, nasi goreng dan lain-lain.
8) Cincang – Untuk sos, tumis dan lain-lain.
Macam aku sebut kat atas, bawang putih cepat hangit, jadi kena jaga api masa menumis. Satu lagi, bawang putih lepas dipotong baru baunya lagi naik bila masak, jadi potong awal sebelum masuk kuali/periuk.
Bukan sahaja bawang merah, tetapi nama untuk potongan bawang putih pun ada tau! Bentuk mereka berbeza dan haruslah ada perbezaan cara potong. Mujurlah ada perkongsian tentang nama potongan bawang ni, kalau tak jenuh terkial-kial depan mak mertua Mama kan? Mama Siti pun sama je.
Semoga bermanfaat dan selamat mencuba!
Kredit: Mohammad Faeez Harith

Jom cuba pelbagai resepi lain seperti yang telah dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Doa Abu Darda – Doa Mujarab Untuk Mencegah Kejahatan Manusia dan Makhluk

Nama Abu Darda seringkali dikaitkan dengan barisan doa-doa yang diajarkan dari Nabi Muhammad SAW.
Nama sebenar beliau ialah Uwaimir atau Amir. Terdapat perbezaan pendapat tentang nama aslinya. Nama Abu Darda pula berasal daripada anak perempuan beliau yang bernama Darda.
Perkataan ‘Abu’ dalam bahasa Arab bermaksud ‘ayah kepada’. Jadi Abu Darda membawa erti ayah kepada Darda.
Baginda Rasulullah SAW mengatakan Abu Darda sebagai seorang yang bijaksana, pandai ilmu fekah serta zuhud dan rajin beribadah. Baginda memuji perwatakkan soleh beliau walaupun beliau antara yang terlambat memeluk Islam.
Doa Abu Darda
(Melindungi diri, keluarga dan harta)

Kredit gambar: Freepik
Kredit gambar: akumuslim.asia
Maksudnya: Wahai Allah, Engkaulah Tuhanku, tiada Tuhan bagiku kecuali hanya Engkau. PadaMu aku bertawakal, dan Engkau adalah Tuhan dari ‘arsy yang besar. Apa yang dikehendaki Allah pasti terjadi, dan apa yang tidak dikehendakiNya pasti pula tidak akan terjadi, tiadalah daya upaya dan tiada pula kekuatan kecuali hanya dengan Allah yang Maha Tinggi dan Maha Besar. Aku yakin, bahawasanya Allah berkuasa atas segala sesuatu dan bahawasanya Allah meliputi segala sesuatu dengan ilmunya. Wahai Allah, aku berlindung dengan Engkau dari kejahatan diriku dari kejahatan tiap-tiap makhluk yang melata di bumi ini, Engkaulah yang mengendalikannya. Bahawasanya Tuhanku sentiasa berada di jalan yang lurus
Bila Waktu Yang Sesuai Untuk Baca Doa Abu Darda?
Kredit gambar: Freepik
Selepas subuh
Tujuannya adalah untuk melindungi diri dan harta daripada musibah. Selain itu, doa Abu Darda boleh diamalkan untuk menghindari gangguan makhluk halus dan memagar kawasan rumah.
Apabila dibaca di waktu petang, sesiapa yang membacanya akan diselamatkan dari bencana sepanjang malam.
Abu Darda r.a menjelaskan bahawa dia mendengar Rasulullah ﷺ bersabda: “Sesiapa yang mengamalkan doa ini dibacakan pada waktu pagi dan petang, dia tidak akan melihat sebarang perkara yang tidak disenanginya menimpa diri, anak-anak, pasangan dan rumahny.”
(Riwayat Tabrani)
Dalil Tentang Doa Abu Darda
Dari riwayat Ibnu Sunni, ada seorang lelaki datang kepada Abu Darda seraya berkata “Wahai Abu Darda’, aku lihat rumah engkau telah terbakar! ”
Abu Darda membalas “Bukan rumahku, kerana aku telah mendengar Rasulullah S.A.W bersabda”:
“Barangsiapa membaca doa ini (doa di atas) pada waktu pagi, maka terhindar dia dari bencana yang mungkin menimpa dirinya, ahli keluarganya dan hartanya”. Aku telah membaca doa itu pada waktu pagi hari ini. Lalu Abu Darda mengajak sahabatnya itu ke rumahnya untuk menyaksikan peristiwa kebakaran itu. Maka ternyatalah bahawa rumah-rumah di sekitar rumah Abu Darda sudah habis terbakar semuanya, sedangkan rumah Abu Darda masih kekal terpelihara”
Tahun lalu Ustaz Don ada berkongsi kisah tentang anak beliau tidak sengaja menekan butang siaran langsung dan situasi tersebut hampir-hampir memperlihatkan aurat isterinya.

Lalu beliau berkongsi bagaimana aib keluarganya terpelihara. Rupa-rupanya, Ustaz Don mengamalkan doa Abu Darda sebagai zikir hariannya.
Iktibar dari kisah ustaz selebriti tersebut jelas menunjukkan bukti bahawa doa Abu Darda ini benar berkesan. Doa ini untuk melindungi diri, keluarga, harta dan memagar kawasan rumah dari anasir jahat.
Bilakah lagi keadaan dimana kita boleh mengamalkan doa abu darda ini?
Kredit gambar: Freepik
Apabila diri atau ahli keluarga ditimpa masalah kesihatan, kita juga boleh membaca doa Abu Darda. Sebagai contoh, ketika ini kita dikejutkan dengan monkeypox, dengan berikhtiar kepada Allah melalui doa dan usaha, semoga Allah memberikan kita keselamatan.
Zikir dan surah-surah lain yang boleh diamalkan agar dilindungi daripada anasir jahat:
Kredit gambar: Freepik
Surah Al-An’am, ayat 17Surat At-Taubah, ayat 51Surat Hud, ayat 6
Zikir-zikir ini boleh dibaca pada bila-bila masa dan tidak terhad pada satu-satu masa atau keadaan. Boleh dibacakan selepas solat fardhu atau solat sunat dan pada masa-masa lain juga.
Akhir sekali, Mama Siti menyeru agar kita semua sebagai makhluk Allah SWT sentiasa menjaga diri, keluarga dan harta. Ini kerana semua itu amanah yang perlu dipelihara dengan penuh rasa tanggungjawab.
Tuhan telah memberikan kita peluang memiliki nyawa, keluarga dan harta. Tinggal lagi manusia yang perlu berusaha dan bertawakal agar dilindungi dari malapetaka dan bahaya. Jom baca doa ketenangan hati pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Ketika Rasa Teraniaya, Mintalah Pada Allah Melalui Doa Untuk Orang Teraniaya Ini

Perasaan disakiti oleh orang lain benar-benar membuatkan kita menjadi lemah. Ada orang yang dianiaya dalam pekerjaannya, ada pula yang difitnah dengan cerita ciptaan orang lain terhadap diri mereka.
Mama pernah dianiaya?
Atau mungkin Mama ada pengalaman difitnah?
Bagaimana keadaan Mama ketika itu? Semestinya sedih, marah dan kecewa bukan. Ketahuilah siapa pun diri Mama dan apa pun keadaan Mama saat itu, tuhan kita, Allah maha adil atas segala sesuatu.

Kredit gambar: Pinterest
Al-Adl ialah salah satu dari 99 nama Allah yang bermaksud Maha Adil. Di samping itu, Allah juga melarang keras hambanya berbuat zalim kepada orang lain samada mereka beragama Islam atau seorang kafir.
Firman Allah;
أَلاَ لَعْنَةُ اللّهِ عَلَى الظَّالِمِينَ
“Ingatlah, laknat Allah (ditimpakan) atas orang-orang yang zalim” (Surah Hud: 18)
Manakala baginda Nabi SAW ada bersabda;
المسلم أخو المسلم، لا يظلمه، ولا يسلمه
“Seorang Muslim itu adalah saudara bagi Muslim yang lain, tidak boleh menzaliminya dan tidak boleh menelantarkannya” (HR Muslim)
Doa Orang Teraniaya Dimakbulkan Allah

Bagaimanakah Allah melayani doa-doa orang teraniaya? Yang pertama Mama perlu tetapkan dalam hati ialah bersangka baik dengan Allah. Allah tidak mendatangkan sesuatu kepada kita dengan sia-sia.
Boleh jadi kejadian tersebut sebagai cara Allah menaikan darjat seseorang. Boleh jadi juga ianya sebagai penebusan dosa atas kesalahan kita yang lampau. Lalu Allah datangkan ujian agar kita kembali ingat kepadaNya.
Ketahuilah bahawa rintihan doa orang yang teraniaya adalah antara yang dimakbulkan Allah.
Dari Abu Hurairah beliau berkata; Rasulullah SAW bersabda:
“Ada tiga jenis doa yang akan dikabulkan yang tidak ada keraguan padanya; doa orang yang dizalimi, doa musafir, dan doa orang tua untuk anaknya”
(HR Tirmizi)
Oleh itu, bacakanlah doa-doa ini ketika dizalimi orang lain.
Doa Ketika Teraniaya
Kredit gambar: Freepik
رَبَّنَا أَفْرِغْ عَلَيْنَا صَبْرًا وَثَبِّتْ أَقْدَامَنَا وَانْصُرْنَا عَلَى الْقَوْمِ الْكَافِرِينَ
‘Robbanaa Afrigh ‘Alainaa Shobron wa Tsabbit Aqdaamanaa wanshurnaa ‘Alal Qoumil Kafirin’
Maksudnya: Wahai Tuhan kami, limpahkanlah kesabaran atas diri kami, dan teguhkanlah pendirian kami dan tolonglah kami terhadap orang-orang kafir.
 (Surah Al Baqarah: 250)
Doa Agar Tidak Dianiaya dan Diperbodohkan
Kredit gambar: airdone/shutterstock
Daripada Ummul Mukminin Ummu Salamah, nama sebenarnya ialah Hindun binti Abu Umayyah, Huzaifah al-Makhzumiyah R.A meriwayatkan bahawa Rasulullah SAW apabila keluar dari rumahnya, baginda membaca:
بِسْمِ اللَّهِ تَوَكَّلْتُ عَلَى اللَّهِ، اللَّهُمَّ إِنِّي أَعُوذُ بِكَ أَنْ أَضِلَّ أَوْ أُضَلَّ، أَوْ أَزِلَّ أَوْ أُزَلَّ، أَوْ أَظْلِمَ أَوْ أُظْلَمَ، أَوْ أَجْهَلَ أَوْ يُجْهَلَ عَلَيَّ
‘Bismillâhi tawakkaltu ‘alallâhi, allâhumma innî a‘ûdzu bika an adlilla au udlalla, au azilla au uzalla, au adzlima au udzlama, au ajhala au yujhala ‘alayya’
Maksudnya : “Dengan nama Allah, aku bertawakkal kepada Allah. Ya Allah, sesungguhnya aku berlindung kepada-Mu, dari tersesat atau disesatkan, tergelincir atau digelincirkan, berbuat aniaya atau dianiayakan, bertindak bodoh atau dianggap bodoh oleh orang lain atas diriku”
(HR Tirmidzi)
Doa ini Mama Siti ambil dari perkongsian Ustazah Asma` Harun di laman Facebook beliau. Kata beliau, doa ini sangat baik diamalkan sebagai perlindungan dari penganiayaan orang lain.
Selain itu, doa ini juga sebagai benteng agar Allah selamatkan kita dari menjadi orang yang menganiaya orang lain. Nauzubillah, semoga dijauhkan.
Doa Ketika Menghadapi Kesulitan Akibat Penganiayaan Orang Lain
Kredit gambar: enciktat/ Shutterstock
حَسْبِيَ اللهُ لِدِيْنِيْ حَسْبِيَ اللهُ لِدُنْيَايَ حَسْبِيَ اللهُ لِمَا اَهَمَّنِيْ حَسْبِيَ اللهُ لِمَنْ بَغَاعَلَيَّ حَسْبِيَ اللهُ لِمَنْ كَادَنِيْ بِسُوْءٍ وَلَاحَوْلَ وَلَاقُوَّةَ اِلَّابِاللهِ
‘Hasbiyallahu lidiini hasbiyallahu lidun yaaya hasbiyallahu lima ahammanii hasbiyallahu limam baghoo ‘alayya hasbiyallahu liman kaadanii bisuuin walaa haula walaa quwwata illaa billaah’
Maksudnya: Cukuplah Allah bagi agamaku, cukuplah Allah bagi duniaku, Allah mencukupi bagi apa yang menyusahkanku, Allah mencukupi bagi yang menganiaya aku, Allah mencukupi bagi yang berniat jahat kepadaku, tidak ada daya upaya dan tidak ada tenaga melainkan pertolongan Allah
Doa ini ialah pengharapan kita kepada Allah ketika menghadapi kesusahan kerana perbuatan jahat orang. Kita meletakkan sepenuh keyakinan bahawasanya Allah berkuasa memberikan pertolongan kepada diri saat ini.
Akhir sekali, kita mulai faham sesungguhnya tuhan tidak memandang enteng perihal perasaan manusia. Lihatlah bagaimana Allah menjanjikan doa-doa orang yang dizalimi ini akan dimustajabkan.
Maka, kita sebagai umat manusia hendaklah sentiasa berjaga-jaga. Jangan sampai ada hati yang terluka dek kerana sifat zalim. Mama Siti harap kita semua sentiasa diberikan perlindungan agar tidak menjadi golongan yang menganiaya orang lain.  Ayuh cuba amalkan doa pembuka rezeki pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


20 Inspirasi Hadiah Untuk Suami Yang Berkarisma Dan Maskulin

Sebagai tanda kasih sayang dan penghargaan berikanlah hadiah untuk suami Mama dengan sesuatu yang istimewa dan disukainya. Tidak perlu untuk menunggu hari ketibaan hari lahir atau ulang tahun, Mama juga boleh berikannya pada bila-bila masa sahaja. Malah, ianya lebih tampak romantis dan penuh dengan kejutan.
Mama Siti tahu, sebenarnya agak sukar untuk berikan hadiah untuk suami yang sesuai. Takut tak kena dengan citarasa atau dia sudah memilikinya.
Jadi, jom Mama Siti ingin kongsikan beberapa inspirasi hadiah untuk suami yang Mama atau anak-anak boleh consider. Semoga membantu!
20 Idea Hadiah Untuk Suami Yang Mampu Membuat Suami Tersenyum
#1. Jam Tangan

Kredit gambar: shopee
Tidak lengkap fesyen seorang lelaki itu sekiranya tanpa jam tangan. Jam tangan bukan sahaja melambangkan si pemakainya adalah seorang yang menghargai masa tetapi juga menampakkan seseorang pemakai itu tampil lebih bergaya.
Para isteri haruslah bijak dalam membuat pemilihan jam tangan yang sesuai dengan suami mereka. Ingin lebih romantik? Jadikan jam tangan pasangan (couple) sebagai hadiah untuk suami anda.
Selain itu, para isteri boleh memilih untuk menghadiahkan Smartwatch kepada suami anda kerana pada zaman sekarang Smartwatch sering menjadi pilihan ramai lelaki sebagai pelengkap gaya mereka.
#2. Kasut/Sneakers/Sandal
Kredit gambar: Pinterest
Selain jam tangan, kasut/sneakers/sandal juga adalah pelengkap gaya bagi seorang lelaki. Penampilan seseorang lelaki itu akan kelihatan sangat menarik sekiranya mereka mengenakan kasut/sneakers/sandal yang sesuai dengan gaya dan penampilan mereka.
Oleh itu, si isteri boleh memilih untuk menghadiahkan kasut/snekaers/sandal dari jenama kegemaran suami kepada mereka.
#3. Tali Pinggang
Kredit gambar: shopee
Tali pinggang adalah antara barang penting bagi seorang lelaki. Sekiranya anda ingin menghadiahkan suami anda dengan tali pinggang pastikan anda memilih tali pinggang sesuai dengan gaya mereka atau lebih mudah pilih tali pinggang yang boleh disesuaikan dengan semua jenis gaya dan keadaan.
#4. Tali Leher
Kredit gambar: shopee
Pemilihan tali leher sebagai hadiah untuk insan istimewa ini adalah amat sesuai bagi suami yang bekerja di pejabat dan perlu mengenakan tali leher pada setiap hari.
Tambah koleksi tali leher mereka dan pastikan tali leher hadiah dari sang isteri menjadi kegemaran suami setiap kali ke pejabat.
#5. Dompet
Kredit gambar: engpal.com
Berbeza dengan kaum wanita, kaum lelaki sangat jarang menukar dompet mereka. Selalunya, mereka akan menggunakan dompet mereka selagi dompet tersebut masih boleh digunakan.
Oleh itu, pemilihan dompet sebagai hadiah buat si suami sangat sesuai.
#6. Minyak Wangi
Kredit gambar: Kedai Sempoi Wangi
Seperti wanita, kaum lelaki juga sangat sinonim dengan minyak wangi. Minyak wangi dapat membuat sesiapa sahaja yang tercium baunya akan terpesona dengan kewangiannya.
Pastikan bau yang dipilih adalah bau yang menjadi kegemaran suami anda.
#7. Konsol Permainan Video/Aksesori Permainan Video
Kredit gambar: OhBalloon
Lelaki dan permainan video tidak dapat dipisahkan. Bagi suami-suami yang sukakan permainan video, anda boleh memilih untuk menghadiahkan mereka dengan konsol permainan video/aksesori permainan video.
Contohnya, Playstation, gaming keyboard, kerusi gaming dan lain-lain. Pastinya suami anda akan tersenyum lebar dengan hadiah ini.
#8. Pakaian Berjenama
Kredit gambar : RINAZUL
Selain itu, kaum isteri boleh menghadiahkan suami mereka dengan pakaian berjenama kesukaan mereka. Lazimnya, kaum lelaki akan mengenakan pakaian yang sama berulang kali sekiranya pakaian tersebut disukai mereka.
Jadikan pakaian pilihan anda sebagai hadiah kepada mereka dan pastinya ia menjadi pakaian kegemaran mereka.
#9. Laptop
Kredit gambar : adzrin mansor
Laptop adalah salah satu gadjet yang menjadi keperluan kepada hampir semua orang yang bekerja dan belajar. Bagi suami-suami yang menggunakan laptop untuk kerja seharian mereka pilihan laptop sebagai hadiah adalah sangat sesuai.
Apatah lagi sekiranya laptop yang sedang digunakan telah rosak atau mengalami masalah. Pastinya suami anda akan sangat menghargai pemberian tersebut.
#10. Telefon Bimbit
Kredit gambar : carousell
Sama seperti laptop, telefon bimbit jugak telah menjadi satu keperluan pada zaman sekarang. Hampir kesemua orang mempunyai telefon bimbit mereka sendiri. Setiap orang pasti mengimpikan telefon bimbit yang canggih, berteknologi tinggi dan terkini.
Kejutkan insan istimewa dalam hidup anda dengan pilihan telefon yang canggih, berteknologi tinggi dan terkini. Contohnya, Iphone 13 dan lihatlah senyuman yang akan terukir di bibir mereka.
#11. Makan Malam Romantik
Kredit gambar: malerwinkl
Lazimnya, kita sering mendengar kaum lelaki yang membawa wanita kesayangan mereka untuk makan malam romantik. Apa kata hadiahkan suami anda dengan makan malam romantik bersama.
Pastinya akan membangkitkan aura kasih sayang antara anda berdua. Ingin lebih istimewa anda boleh masakkan dan setkan sendiri makan malam tersebut di tempat kegemaran anda berdua. Pastinya akan lebih diingati oleh suami anda.
#12. Set Bertukang Yang Lengkap
Kredit gambar: Builtory
Lelaki dan bertukang tidak dapat dipisahkan. Sangat beruntung seorang isteri yang memiliki seorang suami yang suka bertukang dan banyak membantu dalam urusan pertukangan di rumah.
Hadiahkan set bertukang ini kepada suami anda dan nikmati manfaatnya bersama.
#13. Set Penjagaan Wajah
Kredit gambar: shopee
Set penjagaan wajah selalunya sangat sinonim dengan kaum hawa. Namun, tidak salah sekiranya menghadiahkan set penjagaan wajah kepada suami anda supaya mereka boleh tampil lebih berkeyakinan dengan wajah mereka.
Sebenarnya kaum lelaki juga suka akan set penjagaan wajah ini tetapi mereka ini kurang pendedahan dan malas ingin mencari yang sesuai dengan mereka.
#14. Kaca mata Hitam
Kredit gambar: Ubuy
Di samping itu, kaca mata hitam juga boleh dijadikan hadiah buat suami anda sekiranya suami anda seorang yang suka bergaya. Kacamata hitam ternyata dapat menambahkan seri dan gaya seseorang lelaki.
Seseorang lelaki itu akan tampak macho apabila mengenakan kacamata hitam.
#15. Jersi Pasukan Kegemaran
Kredit sumber: Pinterest
Lelaki dan bola sepak sememangnya tidak dapat dipisahkan. Sudah pasti suami anda mempunyai pasukan bola sepak kegemaran mereka sendiri.
Jadikan jersi pasukan bola sepak kegemaran mereka sebagai hadiah buat mereka. Sudah pasti suami anda akan sangat gembira kerana anda seolah-olah menyokong minat mereka.
#16. Pakej Percutian Bersama
Kredit gambar: redaksi.com
Siapa sahaja yang tidak sukakan kepada percutian apatah lagi dihadiahkan oleh orang yang istimewa dalam hidup mereka. Tenangkan fikiran anda bersama suami sambil menyulam cinta bersama.
Pastinya setiap detik indah semasa percutian ini akan diingati bersama sepanjang perkhawinan anda.
#17. Topi
Kredit gambar: shopee
Ramai sebenarnya kaum lelaki yang suka mengenakan topi dalam fesyen harian mereka. Topi ini akan menampakkan suami anda seorang yang santai tetapi masih bergaya.
Pastikan pemilihan topi adalah yang sesuai dengan citarasa suami anda.
#18. Gitar
Kredit gambar: PIXN10
Bagi suami yang gemarkan kepada seni seperti bermain gitar, hadiahkan mereka dengan gitar kesukaan mereka. Nikmati momen indah bersama suami anda dengan petikan gitar dan nyanyian bersama-sama.
#19. Peralatan Sukan Kegemaran
Kredit gambar: PHONEKY
Bagi suami-suami yang suka bersukan dan melakukan aktiviti yang sihat hadiahkan mereka dengan peralatan sukan kegemaran mereka. Ini menunjukkan yang anda sangat menitikberatkan kesihatan dan kesukaan mereka.
Antara set sukan yang boleh menjadi pilihan adalah basikal, dumpbell, peralatan sukan golf, raket badminton dan lain-lain.
#20. Aksesori Kereta Atau Motorsikal
Kredit gambar: mekanika
Lelaki mana yang tidak sukakan kereta dan motorsikal? Hampir semua lelaki mempunyai minat terhadap kereta dan motorsikal.
Hadiah aksesori kereta dan motorsikal ini mampu membuat suami anda melompat gembira kerana isteri tercinta menyokong minat mereka. Antara aksesori kereta dan motorsikal yang boleh dihadiahkan adalah sport rim, stereng, cover set motorsikal dan lain-lain.

Kesimpulannya, walau apa jua hadiah yang diberikan tidak dapat menandingi ketaatan, kesetiaan dan kasih sayang seorang isteri kepada suaminya.
Namun, dengan pemberian hadiah di hari istimewa mereka atau hari-hari biasa ini mampu mengeratkan lagi kasih sayang antara suami isteri dan pastinya akan sentiasa diingati.
Hadiahkan suami anda dengan barangan yang sesuai dengan bajet anda. Hadiah tidak perlu mahal tapi perlu mempunyai erti yang mendalam disebaliknya untuk diingati dan dihargai.
Mama Siti sangat berharap melalui perkongsian ini ianya dapat membantu anda mencari hadiah yang sesuai untuk diberikan kepada suami yang tersayang. Jom amalkan doa untuk suami tercinta pula!

Dapatkan inspirasi atau panduan lain seperti yang telah dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Koleksi Doa Hari Lahir Untuk Tersayang Sebagai Tanda Bersyukur Kepada Allah

Menyambut hari kelahiran pastinya merupakan momen yang indah buat Mama sekeluarga, ditambah lagi dengan selitan doa hari lahir bagi mengharapkan yang terindah dan baik-baik sahaja yang akan berlaku dalam hidup selepas ini.
Apatah lagi, kalau semua orang turut menitipkan doa hari lahir memohon yang terbaik buat diri kita, pastinya ianya lebih bermakna dan menggembirakan.
Pelbagai cara boleh dilakukan bagi menyambut dan meraikannya, tetapi tidak sama hebat dengan sekeping doa yang terbit dari hati yang tulus ikhlas, apatah lagi kalau doa-doa yang telah dipanjatkan itu terus dimakbulkan oleh Allah.

Malah, sebagai umat Islam, hendaknya ucapan selamat hari lahir itu diucapkan dengan doa dan kata-kata yang sesuai mengikut syariat Islam sebagai salah satu cara kita bersyukur dengan setiap kurniaan daripada Allah S.W.T.
Oleh itu, melalui perkongsian kali ini, Mama Siti kongsikan beberapa petikan doa yang dapat diamalkan dan diucapkan diri sendiri atau untuk orang lain ketika hari lahir yang akan menjelang nanti.
Senarai Doa Hari Lahir Yang Penuh Makna
Kredit gambar: 1001 ucapan
Ucapan Barakallah Fii Umrik
Barakallah Fii Umrik diucapkan dengan maksud bagi mendoakan orang yang sedang menyambut hari lahir agar Allah melimpahkan dan memberkati umurnya. Ucapan ini juga adalah sebagai bentuk kesyukuran seseorang di atas keberkatan usia yang kian bertambah.
براك الله في عمرك
Maksudnya: Semoga Allah memberkati usiamu.
Ketika mengucapkan ucapan selamat hari lahir, Mama juga boleh lengkapkan Barakallah Fii Umrik dengan petikan doa lain yang ingin anda mohon. Sebagai contoh:
Barakallah Fii Umrik, semoga Allah perkenankan segala yang kamu hajati dan dipermudahkan setiap urusan hidupmu.Barakallah Fii Umrik. Semoga panjang umur, dikurniakan rezeki yang melimpah ruah dan dikurniakan kesihatan yang baik.Barakallah Fii Umrik. Semoga Allah kurniakan segala kebaikan-Nya ke atas kamu dan semoga hidupmu akan sentiasa diredhai dan dilimpahi dengan kasih sayang yang berpanjangan.
Bagi Mama yang menerima ucapan tersebut daripada sesiapa pun, boleh membalas ucapan tersebut dengan mendoakannya semula iaitu dengan mengucapkan,
“Wa Fiika (laki-laki)/Fiiki (perempuan) Barakallah”
Maksud: “Semoga Allah juga memberkatimu.”.
Panjatkan doa untuk diri anda juga supaya sentiasa dalam lindungan Allah S.W.T, sentiasa berada lurus di jalan yang diredhai Allah.
Panjatkan doa memohon agar dengan penambahan usia ini, semakin bertambah amal ibadah yang akan dilakukan, dan bermacam lagi perkara yang boleh Mama atau ahli keluarga boleh memohon.
Antara petikan doa yang boleh diamalkan seperti berikut:
Kredit gambar: mediauang.com
Doa Memohon Panjang Umur dalam Keberkatan
اَللَّهُمَّ طَوِّلْ عُمُورَنَا وَصَحِّحْ أَجْسَادَنَا وَنَوِّرْ قُلُوْبَنَا وَثَبِّتْ إِيْمَانَنَا وَأَحْسِنْ أَعْمَالَنَا وَوَسِّعْ أَرْزَقَنَا وَإِلَى الخَيْرِ قَرِّبْنَا وَعَنِ الشَّرِّ اَبْعِدْنَا وَاقْضِ حَوَائِجَنَا فِى الدِّيْنِ وَالدُّنْيَا وَالۤاخِرَةِ إِنَّكَ عَلَى كُلِّ شَىْءٍ قَدِيْرٌ
Maksudnya:
“Ya Allah, panjangkanlah umur kami, sihatkanlah jasad kami, terangilah hati kami, tetapkanlah iman kami, baikkanlah amalan kami, luaskanlah rezeki kami.”“Dekatkanlah kami pada kebaikan dan jauhkanlah kami dari kejahatan, kabulkanlah segala keperluan kami dalam agama, dunia, dan akhirat. Sesungguhnya Engkau Maha Kuasa atas segala sesuatu”
Doa Mohon Keselamatan
اَللهُمَّ اِنَّا نَسْأَلُكَ سَلاَمَةً فِى الدِّيْنِ وَعَافِيَةً فِى الْجَسَدِ وَزِيَادَةً فِى الْعِلْمِ وَبَرَكَةً فِى الرِّزْقِ وَتَوْبَةً قَبْلَ الْمَوْتِ وَرَحْمَةً عِنْدَ الْمَوْتِ وَمَغْفِرَةً بَعْدَ الْمَوْتِ
Maksudnya:
“Ya Allah kami memohon kepada-Mu keselamatan dalam agama, dan kesegaran atau kesejahteraan pada tubuh dan penambahan ilmu, dan keberkahan rezeki, serta taubat sebelum mati dan rahmat di waktu mati, dan ampunan sesudah mati.”
Semoga pada hari yang istimewa ini dipenuhi dengan doa yang baik-baik dan dimakbulkan oleh Allah S.W.T hendaknya. Jom baca koleksi ucapan hari lahir untuk ibu pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Resepi Sambal Ikan Bilis Terlajak Sedap & Sesuai Untuk Semua Hidangan

Mama pernah tak alami situasi tetamu bagitahu nak datang pada saat-saat akhir? Kita sebagai tuan rumah ni kadang-kadang rasa ‘nak marah tapi kena sabar’. Macam kenal kan ayat ni?
Baiklah, mari kita berbalik pada lauk simple untuk tetamu kita kali ini. Kalau mereka datang di saat-saat akhir dan di waktu petang, apa kata kita hidangkan mereka dengan lempeng dicecah dengan sambal ikan bilis?
“Buat lempeng macam dah boleh dah ni Mama Siti, sambal ikan bilis yang belum pandai lagi. Ada resepi simple sambal ikan bilis tak, Mama Siti?”
Ada, mestilah ada. Tak tunggu lama, jom kita tengok apa bahan yang diperlukan dan cara menyediakan nya.
Resepi Sambal Ikan Bilis

Resepi oleh: Dapur Biru
Bahan-Bahan Hirisan
Bawang MerahBawang Putih
Bahan-Bahan Lain
Ikan BilisCili KisarPes Asam Jawa GaramGula MinyakPetai (pilihan)
Cara Memasak
1. Gorengkan ikan bilis hingga garing dan toskan.

2. Tumiskan bahan hirisan hingga naik bau dan masukkan 2 senduk cili kisar.

3. Perasakan dengan gula dan garam dan gaul. Pastikan jangan sampai hangus.4. Masukkan 1 sudu kecil pes asam jawa.

5. Jika Mama sukakan petai, boleh masukkan di peringkat ini.

6. Akhir sekali tambahkan pula ikan bilis yang telah digoreng tadi.

7. Angkat dari kuali dan hidangkan. Sambal ikan bilis kita siap untuk dihidangkan.
Tips Menyediakan Resepi Sambal Ikan Bilis
Untuk mengekalkan kerangupan ikan bilis, biarkan ikan bilis yang telah digoreng dan diangkat selama beberapa minit sebelum digaulkan bersama sambal.  Cili kisar yang tidak cukup masak mungkin mengakibatkan sakit perut. Oleh itu, apabila cili kisar telah dimasukkan, pastikan Mama masak sehingga pecah minyak ya.
Resepi sambal ikan bilis ini sesuai untuk dimakan ketika minum petang. Selain itu, boleh juga dimakan bersama nasi ketika makan tengah hari dan juga sebagai lauk tambahan lain.
Memang niat Mama Siti nak mudahkan urusan seharian Mama semua. Kalau-kalau lah ada hari yang perlukan Mama luangkan lebih banyak masa kepada satu perkara, resepi ini boleh jadi penyelamat.
Kalau ini kali pertama Mama cuba resepi ini, harap-harap sambal ikan bilis menjadi seperti yang dibayangkan. Tapi kalau tak menjadi pun, tidak mengapa. Kita boleh cuba lagi selepas ini.
Baiklah, itu saja untuk kali ini. Selamat mencuba! Ayuh cuba resepi ikan masak asam pula!

Jom cuba pelbagai resepi lain seperti yang telah dikongsikan DI SINI.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Jika Barang Kesayangan Hilang, Ikhtiarlah Dengan Doa Ketika Barang Hilang Ini

Mencari barang yang hilang kadang-kadang boleh mengundang marah kan? Iya lah, mana tak nya bila kita tak perlu, dia ada dan masa nak guna, hilang entah ke mana.
Kadang-kala barang tersebut akan dijumpai bila kerja kita dah selesai kan. Mungkin nak menguji kesabaran kita kan Mama.
Dari sudut lain pula, keadaan akan bertambah sukar apabila barang kesayangan kita hilang akibat dicuri orang. Lagi-lagi kalau kita sudah bersusah payah berusaha mendapatkan barang tersebut.
Kali ini, Mama Siti kumpulkan doa-doa yang boleh kita amalkan agar barang yang hilang dijumpai kembali.
Tapi sebelum itu, Mama Siti nak bagitahu satu perkara. Berdoa ialah ikhtiar kita agar diberikan jalan untuk mendapatkan barang tersebut. Namun, boleh jadi dengan kehendak Allah, barang itu tidak akan lagi ditemukan.
Jika perkara tersebut berlaku, Mama Siti harap Mama tidak marahkan tuhan. Ilmu pengetahuan Allah sangat luas, setiap yang ditakdirkan Allah semestinya membawa hikmah untuk hambaNya.
Doa Ketika Barang Hilang

Kredit gambar: R.Ashrafov/ Shuterstock
اَللَّهُمَّ يَا جَامِعَ النَّاسِ لِيَوْمٍ لَا رَيْبَ فِيْهِ اِجْمَعْ بَيْنِيْ وَبَيْنَ ضَالَّتِيْ فِيْ خَيْرٍ وَعَافِيَةٍ
‘Allahumma ya jami‘an nasi li yaumin la raiba fihi, ijma’ baiia wa baina dlallati fi khairin wa ‘afiyah’
Maksudnya: Ya Allah, wahai tuhan yang mengumpulkan semua manusia di hari yang tiada ragu lagi padanya. Pertemukan aku dan barangku yang hilang dengan kebaikan dan ‘afiyah
اللّهُمَّ أجِرْنِي فِيْ مُصِيْبَتِيْ وَاخْلُفْنِيْ خَيْرًا مِنْهَا
‘allahumma ajirni fii musiibatii wakhlufnii khoiran minha’
Maksudnya: Ya Allah berilah ganjaran atas musibah yang menimpaku ini, dan gantilah dengan yang lebih baik daripadanya
Amalan Tambahan Ketika Barang Hilang
Kredit gambar: Chanyanuch Wannasinlapin/ Shutterstock
Selain membaca doa khusus beberapa kali, Mama boleh membaca surah dan zikir tambahan seperti yang Mama Siti senaraikan di bawah.
Pertama sekali, baca surah-surah di bawah sebanyak tujuh kali.
Surah Al-Fatihah Surah Al Fath ayat 1 hingga 3
إِنَّا فَتَحْنَا لَكَ فَتْحًۭا مُّبِينًۭا(١)
لِّيَغْفِرَ لَكَ ٱللَّهُ مَا تَقَدَّمَ مِن ذَنۢبِكَ وَمَا تَأَخَّرَ وَيُتِمَّ نِعْمَتَهُۥ عَلَيْكَ وَيَهْدِيَكَ صِرَٰطًۭا مُّسْتَقِيمًۭا(٢)
وَيَنصُرَكَ ٱللَّهُ نَصْرًا عَزِيزًا(٣)
Ayat 1: innaa fatahnaa laka fatham mubina
Ayat 2: liyaghfiro laka allaahu maa taqaddama min dzanbika wamaa ta-akhkhara wayutimma ni’matahu ‘alayka wayahdiyaka shiraatham mustaqiimaan
Ayat 3: Wayan’ suraka allaahu nashran ‘aziizaa
Surah Kahfi ayat 19
Kredit gambar: Alquran.my
‘Wa kazaalika ba’asnaahum liyatasaaa’aloo bainahum; qaala qaaa’ilum minhum kam labistum qaaloo labisnaa yawman aw ba’da yawm; qaaloo Rabbukum a’lamu bimaa labistum fab’asooo ahadakum biwariqikum haazihee ilal madeenati falyanzur ayyuhaaa azkaa ta’aaman falyaatikum birizqim minhu walyatalattaf wa laa yush’iranna bikum ahadaa’
Surah Al-Ikhlas
Seterusnya disambung lagi dengan membaca wirid Ya Hafiz. Kemudian tadahkan tangan dan mohon kepada Allah supaya barang yang hilang dipulangkan atau setidaknya digantikan.
Al-Hafiz ialah salah satu dari 99 nama Allah yang bermaksud Yang Maha Memelihara.
Kredit gambar: Kerem Caligraphy/ Shutterstock
Kesimpulannya, janganlah kita berputus asa dan membiarkan sahaja barang yang hilang begitu saja. Sebagai seorang Islam, kita diajarkan untuk berikhtiar dan bertawakal
Sama ada barang tersebut tidak ditemui kerana khilaf diri sendiri oleh kerana lupa atau kerana dicuri, kedua-duanya perlukan usaha.
Semoga dengan membaca doa serta mengamalkan zikir-zikir di atas sedikit sebanyak memberikan kita petunjuk keberadaan barang itu. Namun, jika Allah berkehendak sebaliknya, kita perlu tabahkan hati dan reda dengan takdir tersebut.
Mama Siti doakan agar barang kesayangan Mama yang hilang itu akan segera kembali, insya allah. Jika anda atau sahabat anda mengalami kehilangan kucing, boleh ikhtiar untuk menggunakan doa hilang kucing ini!

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Jangan Takut Mama. Ini 6 Perkara ‘Aneh’ Tentang Newborn Yang 1st-time Parents Harus Tahu

Sebagai first time parents, ia mungkin sedikit janggal jika lampin bayi bermacam-macam warna. Dan bagi Mama, ia mungkin membimbangkan kerana ia tidak normal. Untuk pengetahuan Mama, masalah tahi, kemaluan mereka, masalah bayi baru lahir dan lain-lain perkara ‘aneh’ pada newborn memang macam-macam dan tidak dapat dielakkan.
Satu perkara yang mungkin tidak diajar oleh manual parenting adalah, Mama akan menghabiskan masa dengan prihatin dengan tahi bayi dan perkara lain pada si manja. Mama Siti terjumpa post yang boleh beri Mama sedikit gambaran tentang kesihatan bayi baru lahir Mama.
Tapi jangan risau tau Mama. Semua ni sebenarnya normal. Jom baca dengan lebih lanjut supaya lepas ini Mama tak risau lagi!
Tahi pertama baby berwarna hitam, ada kesan darah di pampers macam period, badan baby berbulu dan macam-macam lagi keadaan baby baru lahir yang janggal untuk 1st time parent. 6 perkara aneh yang terjadi kepada baby yang baru lahir tapi sebenarnya normal yang first time parents kena tahu:
6 Benda Penting & ‘Aneh’ Tentang Newborn Yang Mama Harus Tahu
#1 Darah pada pampers – Untuk bayi perempuan, mereka mungkin alami beberapa kesan sampingan daripada hormon di dalam rahim. Situasi mini-haid adalah biasa kerana pengeluaran estrogen selepas dilahirkan.

Kredit gambar: Twitter Farmacora
Bagi bayi lelaki, ini boleh disebabkan oleh pergerakan usus yang kasar yang mengakibatkan calar atau luka pada dubur. Bayi yang baru disunatkan juga mungkin akan mengalami sedikit pendarahan pada lampinnya. Pendarahan juga boleh terjadi jika bayi mengalami ruam lampin.
#2 Cradle Cap – Ini adalah keadaan kulit yang menyebabkan tompok bersisik dan berkerak atau berminyak pada kepala si manja. Turut dikenali sebagai Seborrheic Dermatitis, ia tidak menyakitkan atau menyebabkan kegatalan. Tetapi tompokan berkerak berwarna putih atau kuning tebal agak sukar untuk ditanggalkan.
Kredit gambar: Twitter Farmacora
 Ini berlaku kerana pengeluaran sebum yang berlebihan dan biasanya hilang dengan sendiri dalam tempoh beberapa minggu atau bulan. Jika keadaan kulit semakin teruk, doktor mungkin akan mengesyorkan penggunaan syampu atau losyen berubat ataupun rawatan tertentu lain.
#3 Bintik putih – Tompokan putih halus atau dikenali dengan nama milia ialah keadaan bayi baru lahir yang sangat biasa untuk terjadi.  Biasanya akan muncul pada sekitar hidung dan mata. Dianggarkan 50% bayi mempunyai milia pada wajah dan akan hilang dengan sendirinya dalam tempoh 4 minggu pertama kehidupannya.
#4 Tompok Mongolia – Melihat tompok biru atau biru-kelabu pd kulit baby boleh menyebabkan kerisauan, terutamanya kalau tak hilang. Tetapi tompokan seakan lebam ni adalah tanda lahir yg dikenali sebagai congenital dermal melanocytosis atau lebih dikenali sebagai tompok Mongolia. Tompok ini biasanya muncul pada sekitar belakang badan, punggung atau bahu bayi.
Kredit gambar: Twitter Farmacora
#5 Badan berbulu – Kehadiran bulu halus atau lanugo ini adalah untuk mengekalkan suhu badan bayi dalam rahim sebelum kehadiran lemak tubuh. Lanugo biasanya gugur pada minggu-minggu terakhir kehamilan. Tetapi ibu bapa mungkin dapat melihat saki bakinya pada belakang badan, lengan dan mungkin telinga si manja. Jangan bimbang, lama-kelamaan ia akan gugur dengan sendirinya.
Kredit gambar: Twitter Farmacora
#6 Tahi pertama baby juga akan berwarna hitam – Ibu bapa jangan risau, ini hanyalah normal dan bukan tanda apa-apa penyakit.
Siapa sangka Mama dan Papa perlu risau tentang kisah lampin si kecil kan? Buat ibu bapa pertama kali ia mungkin berasa agak janggal dan terkejut dengan keenam-enam perkara ‘aneh’ tentang newborn ni kan, tapi jangan risau!

Mama Siti berikan info-info ini untuk Mama top up ilmu tentang si kecil Mama, terutamanya bagi mereka yang bakal menyambut kelahiran pertama si manja tak lama lagi.
Lepas ni, Mama harus watch out dengan perkara-perkara ini dan lain-lain keadaan kesihatan newborn supaya Mama tahu apa yang  berbahaya dan tidak. Semoga bermanfaat untuk Mama dan Papa sekeluarga!

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!
Kredit: Farmacora


Meneroka Dunia Pelbagai Kemungkinan Dengan Enfagrow A+ MindPro

Anak-anak yang sedang membesar memerlukan IQ dan EQ yang kuat, kerana ia adalah dua komponen yang penting untuk kejayaan dan juga kebahagiaan mereka. Sebagai ibu bapa, Mama mungkin tertanya-tanya macam mana Mama boleh bantu mengukuhkan bukan sahaja kebolehan kognitif anak Mama, tetapi juga kecerdasan emosi si manja.
IQ itu confirm penting. Sama juga dengan keupayaan untuk kenali dan kawal emosi sendiri dan memahami emosi orang di sekeliling kita. Inilah yang dimaksudkan dengan EQ: pengawalan kendiri dan empati. Untuk pengetahuan Mama, EQ juga penting dua kali ganda daripada IQ kerana ia menyumbang 67% daripada kebolehan yang diperlukan untuk prestasi terbaik dalam kalangan pemimpin.
Rangsangan, perhatian dan kasih sayang daripada ibu bapa adalah penting untuk memupuk EQ yang tinggi pada kanak-kanak, tetapi tahukah Mama bahawa pemakanan juga memainkan peranan dalam membesarkan anak yang bukan sahaja tinggi IQ, tetapi juga mempunyai EQ yang tinggi? Rahsianya terletak pada kombinasi antara dua bahan utama iaitu MFGM dan DHA.
Dan jenama apakah yang terbaik dan mengandungi kedua-dua ‘resepi’ rahsia ini? Mestilah Enfagrow A+ MindPro!
Kenapa Pilih Enfagrow A+ MindPro?
Dengan lebih 100 tahun pengalaman, Enfagrow A+ MindPro adalah jenama terkemuka dalam pemakanan berasaskan sains untuk kanak-kanak. Ia dirumus dengan bahan-bahan yang disokong secara saintifik untuk menyokong perkembangan otak holistik. Enfagrow A+ MindPro ialah satu-satunya jenama yang mengandungi kombinasi unik MFGM yang boleh menyokong perkembangan EQ seperti kemahiran sosial, kemahiran menumpu perhatian, meningkatkan tahap keyakinan, serta tahap DHA yang disyorkan pakar yang boleh menyokong pembangunan IQ seperti bahasa, ingatan dan kemahiran motor anak-anak.
Kredit gambar: Enfagrow A+ Mindpro
Dengan Enfagrow A+ MindPro, Mama boleh bantu besarkan anak-anak yang kuat, pintar serta pemurah dan baik hati.
Cepat Dapatkannya Mama! Promosi Eksklusif Enfagrow A+ MindPro
Berita baik buat para ibu! Koleksi blok bangunan Enfagrow A+ World City eksklusif PERCUMA akan menjadi milik anda untuk dikumpulkan dalam masa yang terhad sahaja! Dengan ini, Mama juga boleh memupuk IQ & EQ semasa bermain dengan anak-anak anda. Nak dapatkannya sekarang? Mama hanya perlu membeli mana-mana 2 pek Enfagrow A+ 1.65kg atau Enfagrow A+ MindPro 1.74kg di kedai terdekat dengan Mama. Setiap set lengkap dengan blok binaan, teka-teki dan 6 keping kad pembelajaran. Hebat, kan?! Jadi, cepat kumpulkan semua 4 siri sekarang untuk membina Enfagrow A+ World City yang LENGKAP bersama si manja sebelum kehabisan stok!
Kredit gambar: Enfagrow A+ Mindpro
Memandangkan minda dan hati anak Mama dipenuhi dengan Enfagrow A+ MindPro, tiba masanya untuk menggalakkan mereka menggunakan imaginasi dan kreativiti mereka dengan bermain dengan set blok bangunan Enfagrow A+ World City. Mereka boleh bina bandar khayalan dan komuniti kecil mereka sendiri yang dilengkapi dengan bangunan berwarna-warni, kereta, jalan raya dan watak yang menyeronokkan.
Masing-masing boleh mempunyai latar belakang yang menarik dan hubungan yang kompleks. Sebagai pencipta universe mini ini, si cilik Mamalah yang menjadi pengarahnya, yang menentukan ‘takdir’ setiap satu karakter dan watak dalam permainan ini. Jadi, pastikan anak Mama adalah pengarah yang pemurah dan baik hati. Dapatkan set blok bangunan ini di kedai berhampiran Mama di SINI.
Menerokai Segala Ganjaran Menarik Dengan Kelab Enfamama A+
Mama, bukan sahaja anak-anak yang akan mengalami masa yang menyeronokkan! Enfagrow A+ juga menyediakan beberapa ganjaran menarik untuk para ibu, dan apa yang Mama perlu lakukan untuk menikmatinya adalah dengan mendaftar  sebagai ahli Kelab Enfamama A+ sahaja!
Selepas Mama menjadi ahli, Mama terus boleh menebus baucar menggunakan mata yang diperoleh dengan setiap pembelian produk terpilih seperti:
Enfagrow A+ Mindpro Langkah 3, 4 & 5Enfagrow A+ Mindpro GentleaseEnfamama A+
Kredit gambar: Enfagrow A+ Mindpro
Jadi, sertai Kelab Enfamama A+ sekarang untuk mendapatkan ganjaran yang hebat! Jangan lupa untuk mendaftar, serahkan semua resit pembelian Mama untuk mendapatkan mata dan tebus baucar yang menarik. Beberapa pasaraya dan kedai dalam talian yang mengambil bahagian termasuk Shopee, Lazada, AEON, Lotus’s, Giant, Econsave dan Mydin.
Di bawah adalah beberapa baucar menarik yang boleh Mama tebus dan guna pada pembelian seterusnya!
Kredit gambar: Enfagrow A+ Mindpro
Berikut adalah rujukan ringkas untuk Mama memulakan proses pendaftaran ahli:
Langkah 1: Daftar di laman web Mead Johnson Flagship Store atau laman web Enfagrow. Sebagai alternatif, muat turun aplikasi Kelab Enfamama A+ pada telefon pintar Mama.Langkah 2: Imbas atau muat naik imej resit bukti pembelian anda.Langkah 3: Dapatkan 1 mata untuk setiap RM1 dalam pembelian produk yang mengambil bahagian dan gunakan mata untuk menebus baucar, dan hadiah percuma lain!
Ahli Kelab Enfamama A+ juga boleh menikmati keistimewaan dan manfaat eksklusif ini, ketahui lebih lanjut di laman web rasmi mereka:
Kredit gambar: Enfagrow A+ Mindpro
Beli sekarang di kedai terdekat & tebus mata ganjaran kesetiaan. Cepat, serahkan resit, dapatkan mata dan tebus baucar sekarang di sini.
Artikel ini diolah daripada versi Bahasa Inggeris di Motherhood Story.


Si Mati Terputus Hubungan Dengan Dunia Kecuali Doa. Kumpulan Doa Untuk Orang Meninggal

Dari Abu Hurairah RA, sesungguhnya Rasulullah SAW bersabda: Apabila seorang anak Adam itu meninggal dunia,maka terputuslah amalannya kecuali tiga perkara: sedekah jariah, ilmu yang bermanfaat dan doa anak soleh.
(HR Muslim)
Dari hadis tadi, kita faham bahawa orang yang telah meninggal dunia tidak mampu membawa apa-apa ke alam kubur. Namun ada tiga perkara yang dikecualikan dan salah satunya ialah doa.
Bagi yang kehilangan ahli keluarga atau sahabat, Mama boleh bacakan doa-doa yang akan Mama Siti kongsikan selepas ini. Doa-doa ini khas untuk orang telah meninggal dunia.
Semoga urusan mereka di alam kubur dipermudahkan, inshaAllah.
Senarai Doa Untuk Orang Meninggal Yang Boleh Diamalkan
#1 Ketika Mendengar Perkhabaran Orang Meninggal

Kredit gambar: Riana Ambarsari/ Shutterstock
Ummu Salamah R.A berkata bahawa dia mendengar Rasulullah SAW bersabda:
مَا مِنْ مُسْلِمٍ تُصِيبُهُ مُصِيبَةٌ، فَيَقُولُ مَا أَمَرَهُ اللهُ: إِنَّا لِلَّهِ وَإِنَّا إِلَيْهِ رَاجِعُونَ اللهُمَّ أْجُرْنِي فِي مُصِيبَتِي، وَأَخْلِفْ لِي خَيْرًا مِنْهَا، إِلَّا أَخْلَفَ اللهُ لَهُ خَيْرًا مِنْهَا
Maksudnya: “Tidaklah seorang mukmin tertimpa musibah lalu ia membaca apa yang telah diperintahkan oleh Allah,
(Inna lillahi wa inna ilayhi raji’un allahumma`jurnii fii musibati wa akhlif lii khairan minhaa)
(Sesungguhnya kami adalah milik Allah dan akan kembali kepada Allah. Ya Allah, berilah kami pahala karena musibah ini dan tukarlah bagiku dengan yang lebih baik daripadanya) melainkan Allah menukar baginya dengan yang lebih baik”.
(Hadis Riwayat Muslim)
إِنَّا لِلَّهِ وَإِنَّا إِلَيْهِ رَاجِعُونَ
Sebenarnya lafaz ini bukan doa untuk si mati sebaliknya peringatan untuk kita yang masih hidup. Sesuai dengan maksud lafaz itu yang bermaksud pengakuan setiap apa yang datang dari Allah akan kembali juga kepadaNya.
#2 Doa Untuk Si Mati
Kredit gambar: Hazli/ Shutterstock
اللَّهُمَّ اغْفِرْ لِي وَلَهُ وَأَعْقِبْنِي مِنْهُ عُقْبَى حَسَنَةً
(Allahummaghfirli wa la hu wa a’qibni min hu ‘uqbaa hasanah)
Maksudnya: Ya Allah, ampuni diriku dan dia dan berikan kepadaku darinya pengganti yang baik
#3 Doa Untuk Ibu Bapa Yang Telah Meninggal Dunia

رَبِّ اغْفِرْ لِيْ وَلِوَالِدَيَّ وَارْحَمْهُمَا كَمَا رَبَّيَانِيْ صَغِيْرَا
(Rabbighfir li, wa li walidayya, warham huma kama rabbayani shaghiro)
Maksudnya: Tuhanku, ampunilah dosaku dan (dosa) kedua orang tuaku. Sayangilah keduanya sebagaimana keduanya menyayangiku di waktu aku kecil.
#4 Doa Untuk Jenazah Lelaki
Kredit gambar: hmetro.com.my
اَللهُمَّ اغْفِرْلَهُ وَارْحَمْهُ وَعَافِهِ وَاعْفُ عَنْهُ وَاَكْرِمْ نُزُلَهُ وَوَسِّعْ مَدْخَلَهُ وَاغْسِلْهُ بِالْمَاءِ وَالثَّلْجِ وَالْبَرْدِ وَنَقِّهِ مِنَ الْخَطَايَا كَمَا يُنَقَّى الثَّوْبُ اْلاَبْيَضُ مِنَ الدَّنَسِ وَاَبْدِلْهُ دَارًاخَيْرًا مِنْ دَارِهِ وَاَهْلاً خَيْرًا مِنْ اَهْلِهِ وَزَوْجًا خَيْرًا مِنْ زَوْجِهِ وَاَدْخِلْهُ الْجَنَّةَ وَاَعِذْهُ مِنْ عَذَابِ الْقَبْرِ وَفِتْنَتِهِ وَمِنْ عَذَابِ النَّارِ
(Allaahummaghfir lahu warham hu wa’aafi hii wa’fu anhu wa akrim nuzula hu wa wassi’ madkhola hu waghsil hu bilmaai wats-tsalji walbarodi wanaqqi hi minal khothooyaa kamaa yunaqqots tsaubul abyadlu minaddanasi wa abdil hu daaron khoiron min daari hi wa ahlan khoiron min ahli hi wazaujan khoiron min zaoji hi wa adkhil hul jannata wa ‘aidz hu min ‘adzaabil qobri wa fitnati hi wa min ‘adzaabin naar).
Maksudnya: Ya Allah, ampunilah, rahmatilah, bebaskanlah dan lepaskanlah dia. Dan muliakanlah tempat tinggalnya, luaskanlah dia. Dan muliakanlah tempat tinggalnya, luaskanlah jalan masuknya, cucilah dia dengan air yang jernih lagi sejuk, dan bersihkanlah dia dari segala kesalahan bagaikan baju putih yang bersih dari kotoran, dan gantilah rumahnya dengan rumah yang lebih baik daripada yang ditinggalkannya, dan keluarga yang lebih baik, dari yang ditinggalkan, serta isteri yang lebih baik dari yang ditinggalkannya pula. Masukkanlah dia ke dalam surga, dan lindungilah dari seksanya kubur serta fitnahnya, dan dari seksa api neraka.
#5 Doa Untuk Jenazah Perempuan
Kredit gambar: Wikipedia
Doa untuk perempuan yang meninggal dunia sama dari segi makna seperti doa jenazah lelaki. Perbezaannya ialah dari segi sebutan beberapa perkataan memandangkan orang yang meninggal itu perempuan.
اَللَّهُمَّ اغْفِرْلَها وَارْحَمْهَا وَعَافِهَا وَاعْفُ عَنْهَا، وَأَكْرِمْ نُزُلَهَا، وَوَسِّعْ مَدْخَلَهَا، وَاغْسِلْهَا بِالْمَاءِ وَالثَّلْجِ وَالْبَرَدِ، وَنَقِّهَا مِنَ الْخَطَايَا كَمَا يُنَقَّى الثَّوْبُ اْلاَبْيَضُ مِنَ الدَّنَسِ. وَأَبْدِلْهَا دَارًا خَيِرًا مِنْ دَارِهَا، وَأَهْلًا خَيْرًا مِنْ اَهْلِهَا وَزَوْجًا خَيْرًا مِنْ زَوْجِهَا، وَأَدْخِلْهَا الْجَنَّةَ، وَأَعِذْهَا مِنْ عَذَابِ الْقَبْرِ وَفِتْنَتِهِ وَمِنْ عَذَابِ النَّارِ
(Allaahummaghfir laha warham ha wa’aafi ha wa’fu anha wa akrim nuzula ha wa wassi’ madkhola ha waghsil ha bil maa-i wats-tsalji wal barodi wa naqqi ha minal khothooyaa kamaa yunaqqots tsaubul abyadlu minad danasi wa abdil ha daaron khoiron min daari ha wa ahlan khoiron min ahli ha wazaujan khoiron min zaoji ha wa adkhil hal jannata wa ‘aidz ha min ‘adzaabil qobri wafitnati hi wa min ‘adzaabin naar.)
Artinya: “Ya Allah, ampunilah, rahmatilah, bebaskanlah dan lepaskanlah dia. Dan muliakanlah tempat tinggalnya, luaskanlah dia. Dan muliakanlah tempat tinggalnya, luaskanlah jalan masuknya, cucilah dia dengan air yang jernih lagi sejuk, dan bersihkanlah dia dari segala kesalahan bagaikan baju putih yang bersih dari kotoran, dan gantilah rumahnya dengan rumah yang lebih baik daripada yang ditinggalkannya, dan keluarga yang lebih baik, dari yang ditinggalkan, serta suami yang lebih baik dari yang ditinggalkannya pula. Masukkanlah dia ke dalam surga, dan lindungilah dari seksanya kubur serta fitnahnya, dan dari seksa api neraka.
Sedekah Surah Al-Fatihah
Kredit gambar:  Cholifahcho2 / Shutterstock.com
Dari Ibnu Umar R.A, Rasulullah SAW pernah bersabda:
“Jika salah seorang dari kalian meninggal dunia, janganlah kalian menahannya. Bersegeralah membawanya ke kubur dan hendaklah ada yang membaca di sisi kepalanya surah Al-Fatihah”
Selain itu, ada pendapat lain menyatakan, apa-apa bacaan surah atau amalan yang diniatkan untuk orang yang meninggal juga dibolehkan.
Berdasarkan laman sesawang Pejabat Mufti Wilayah Persekutuan. Sekumpulan ashab atau sahabat Imam Syafi’i dan Imam Ahmad berpendapat bacaan Al-Quran dari orang yang masih hidup bermanfaat untuk si mati.
Orang yang sudah meninggal dunia akan menerima pahala bacaan yang disedekahkan kepada mereka.
Mudah-mudahan doa-doa yang kita bacakan untuk orang yang telah meninggal dapat membantu mereka di alam kubur. Lebih-lebih lagi doa-doa dari anak kepada ibu bapa mereka.
Bacalah doa tersebut setiap kali kita ingat kepada orang yang telah meninggal dunia. Sesungguhnya mereka tidak dapat berbuat apa-apa disana. Hanya amal kebaikan yang pernah mereka lakukan di dunia.
Sebagai tanda kasih sayang kepada ahli keluarga dan sahabat, mari kita sama-sama membantu memudahkan urusan mereka. Ayuh, baca tentang doa selamat pula!

 Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!


Doa Mandi Wajib Tak Sama Dengan Niat Tau! Ini Panduan Yang Betul

Sesuai dengan namanya iaitu mandi wajib maka jelaslah hukum membersihkan diri yang satu ini ialah wajib.
Rasanya kita dah pernah belajar sebelum ini kan Mama tentang mandi wajib tapi elok juga kalau kita ulang kaji.
Mari kita mulakan dengan sebab-sebab perlu mandi wajib bagi orang perempuan. Pertama ialah disebabkan telah suci dari darah haid. Ini perkara asas dan hampir semua perempuan normal akan mengalaminya.
Namun ada beberapa keadaan di mana darah haid tidak berlaku secara teratur. Keadaan ini dipanggil darah istihadhah. Istilah istihadhah digunakan jika seseorang keluar darah haid melebihi 15 hari.
Ketiga, mandi wajib kerana nifas dan sejurus selepas melahirkan anak. Seterusnya berjunub dan akhir sekali disebabkan mati.
Selesai mengalirkan air ke seluruh badan, ada doa yang perlu dibaca.
Doa Selepas Selesai Mandi Wajib

Kredit gambar: Anyflip
‘Asyhadu an laa ilaha illallahu wahdahu laa syarika lahu, wa asyhadu anna Muhammadan abduhu wa Rasuluhu, allahumma-jalni minattawwabina, waj-alni minal-mutathahirrin waj-al ni min ibadikas solihin’
Maksudnya: Aku bersaksi bahawa tiada Tuhan melainkan Allah, yang Esa dan tiada sekutu bagiNya. Dan aku bersaksi bahawa Muhammad adalah hamba Rasulnya. Ya Allah, jadikanlah aku termasuk orang-orang yang bertaubat dan jadikanlah aku pula termasuk orang-orang yang selalu mensucikan diri
Mandi wajib saya sah tak kalau terlupa baca doa ni?
Kredit gambar: Freepik
Jawapannya sah. Berdasarkan Pejabat Mufti Wilayah Persekutuan, mandi wajib dikira sah walaupun tidak membaca doa selepas mandi wajib.
Ini kerana ia tidak termasuk di dalam syarat sah mandi wajib. Para ulama telah menetapkan bahawa syarat fardu bagi mandi wajib hanya tiga, iaitu:
Niat.Menghilangkan najis jika sekiranya ada pada badan.Meratakan air ke seluruh rambut (bulu-bulu) dan badan.
Jika Mama lengkap melakukan tiga perkara tersebut, maka mandi wajib tidak perlu diulang semula.
Manakala bacaan yang menjadi keutamaan ialah niat sebelum memulakan mandi wajib. Jika tidak berniat sama ada dalam bahasa arab atau lain-lain bahasa, maka mandi wajib kita tidak sah.
Niat Mandi Wajib
Sebenarnya cukup dengan membaca niat mandi wajib secara umum, namun jika ingin membaca bacaan yang khusus juga dibolehkan.
Asalkan kita membaca niat dalam apa-apa bahasa dan walaupun tidak dilafazkan di mulut. Itu sudah memadai.
Niat Mandi Wajib (Umum)
(Boleh dibacakan untuk apa-apa sebab)

‘Nawaitu raf’al hadasil akbari lillahi ta’ala’
Maksudnya: Sahaja aku mengangkat hadas besar kerana Allah Taala
Manakala bacaan niat khusus yang lain boleh dibacakan sesuai dengan keadaan masing-masing seperti disebabkan haid, nifas atau berjunub.
Niat Mandi Wajib (Haid)

‘Nawaitul Ghusla ‘Anil Haidhi Lillahi Taala’
Maksudnya: Sahaja aku mengangkat hadas haid kerana Allah Taala.
Niat Mandi Wajib (Nifas)

‘Nawaitul Ghusla ‘Anin-nafasi Lillahi Taala’
Maksudnya: Sahaja aku mengangkat hadas nifas kerana Allah Taala.
Niat Mandi Wajib (Junub)

‘Nawaitul Ghusla ‘Anil-janabati Lillahi Taala’
Maksudnya: Sahaja aku mandi junub kerana Allah Taala.
Kesimpulannya, membaca doa selepas solat hanyalah bacalah tambahan ketika mengangkat hadas besar tersebut. Namun jika diamalkan adalah lebih baik.
Disini juga kita ketahui bahawa bacaan yang perlu dititikberatkan ialah niat. Jika terlupa berniat, mandi hadas kita terbatal dan perlu diulang semula.
Semoga dengan doa selepas mandi wajib ini dapat menyempurnakan lagi ibadah kita. Kita ambil peluang ini untuk tidak memandang enteng perihal mandi wajib ya Mama semua.

Dapatkan e-baucar istimewa apabila Mama mengundi jenama barangan bayi dan keperluan ibu hamil kegemaran Mama di Motherhood Choice Awards 2022 hari ini!